Príloha

Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z.
o poisťovníctve a o zmene a doplnení niektorých zákonov v znení zákona č. 718/2004 Z. z.

so zapracovaným návrhom zákona, ktorým sa mení a dopĺňa zákon č. 580/2004 Z. z. 
s navrhovanou účinnosťou od 1. júla 2005

*) Tučným je vyznačená novela zákona
580/2004 Z.z.
ZÁKON
z 21. októbra 2004
o zdravotnom poistení a o zmene a doplnení zákona č. 95/2002 Z. z.
o poisťovníctve a o zmene a doplnení niektorých zákonov
Zmena: 718/2004 Z.z.

Národná rada Slovenskej republiky sa uzniesla na tomto zákone:
Čl. I
PRVÁ ČASŤ
ZÁKLADNÉ USTANOVENIA
§ 1
Predmet úpravy
Tento zákon ustanovuje zdravotné poistenie, právne vzťahy vznikajúce na základe zdravotného poistenia a prerozdeľovanie poistného na verejné zdravotné poistenie (ďalej len poistné ).
§ 2
Pojem a druhy zdravotného poistenia
Zdravotné poistenie je
a) verejné zdravotné poistenie, na základe ktorého sa poskytuje poistencom verejného zdravotného poistenia (ďalej len poistenec) za podmienok ustanovených týmto zákonom zdravotná starostlivosť a služby súvisiace s poskytovaním zdravotnej starostlivosti (ďalej len zdravotná starostlivosť ) v rozsahu ustanovenom osobitným predpisom, 1)
b) individuálne zdravotné poistenie, na základe ktorého sa poskytuje poistencom individuálneho zdravotného poistenia zdravotná starostlivosť v rozsahu určenom v zmluve podľa osobitného predpisu. 2)
DRUHÁ ČASŤ
VEREJNÉ ZDRAVOTNÉ POISTENIE
§ 3
Osobný rozsah verejného zdravotného poistenia
(1) Poistenec na účely tohto zákona je fyzická osoba, ktorá je verejne zdravotne poistená podľa tohto zákona.

(2) Verejne zdravotne poistená je fyzická osoba, ktorá má trvalý pobyt3) na území Slovenskej republiky; to neplatí, ak
a)	je zamestnaná
1.	u zamestnávateľa, ktorý nemá sídlo alebo stálu prevádzkáreň na území Slovenskej republiky a je zdravotne poistená na území štátu, v ktorom vykonáva činnosť,
2.	v služobnom úrade, ktorým je ústredný orgán štátnej správy Slovenskej republiky, ktorým je služobne vyslaná na plnenie úloh v cudzine na čas dlhší ako šesť po sebe nasledujúcich kalendárnych mesiacov, a je zdravotne poistená počas takéhoto pobytu v cudzine na základe dohody so zamestnávateľom,
b)	vykonáva samostatnú zárobkovú činnosť v cudzine a je zdravotne poistená na území štátu, v ktorom vykonáva činnosť,
c)	žiada o dôchodok z  iného členského štátu Európskej únie alebo zmluvného štátu Dohody o Európskom hospodárskom priestore (ďalej len "členský štát") a je zdravotne poistená na území tohto členského štátu, 
d)	je poberateľom dôchodku z iného členského štátu a je zdravotne poistená na území tohto členského štátu, 
e)	sa zdržiava v cudzine dlhšie ako šesť po sebe nasledujúcich kalendárnych mesiacov a je zdravotne poistená v cudzine.

(3) Verejne zdravotne poistená je aj fyzická osoba, ktorá nemá trvalý pobyt3) na území   Slovenskej republiky a
a)	je zamestnaná u zamestnávateľa, ktorý má sídlo alebo stálu prevádzkáreň na území Slovenskej republiky, ak nie je zdravotne poistená v inom členskom štáte; to neplatí, ak je zamestnaná v Slovenskej republike u zamestnávateľa, ktorý požíva diplomatické výsady a imunity podľa medzinárodného práva,  
b)	vykonáva na území Slovenskej republiky samostatnú zárobkovú činnosť, ak nie je zdravotne poistená v inom členskom štáte, 
c)	je žiadateľom o dôchodok zo systému sociálneho zabezpečenia v Slovenskej republiky, ak nie je zdravotne poistená v inom členskom štáte
d)	je poberateľom dôchodku zo systému sociálneho zabezpečenia v Slovenskej republike, ak nie je zdravotne poistená v inom členskom štáte,
e)	je azylant,4)
f)	je zahraničný študent na škole v Slovenskej republike na základe medzinárodnej zmluvy, ktorou je Slovenská republika viazaná,
g)	je maloletý cudzinec, ktorý sa zdržiava na území Slovenskej republiky bez zákonného zástupcu alebo fyzickej osoby zodpovednej za jeho výchovu a poskytuje sa mu starostlivosť v zariadení sociálnych služieb,5)
h)	je cudzinec zaistený na území Slovenskej republiky,6) 
i)	je vo väzbe7) alebo vo výkone trestu odňatia slobody.8)

(4) Zdravotným poistením v cudzine sa na účely tohto zákona rozumie systém  zdravotného poistenia financovaný prostredníctvom odvodov na zdravotné poistenie alebo daňového systému príslušného štátu, v ktorom sa vykonáva činnosť; v prípade ostatných štátov s výnimkou členských štátov sa pod týmto pojmom rozumie aj komerčné poistenie liečebných nákladov.

(5) Stálou prevádzkarňou sa na účely tohto zákona rozumie trvalé miesto alebo zariadenie na výkon činností, ktorého prostredníctvom zamestnávateľ vykonáva úplne alebo sčasti svoju činnosť na území Slovenskej republiky, a to najmä miesto, z ktorého je činnosť zamestnávateľa organizovaná, pobočka, kancelária, dielňa, pracovisko, miesto predaja,  technické zariadenie alebo miesto prieskumu a ťažby prírodných zdrojov. Miesto alebo zariadenie na výkon činností je považované za trvalé, ak sa na výkon činnosti využíva sústavne alebo opakovane. Ak ide o jednorazovo vykonávanú činnosť, miesto alebo zariadenie,  v ktorom je činnosť  vykonávaná, sa považuje za trvalé, ak doba výkonu činnosti presiahne šesť mesiacov, a to súvislo alebo v niekoľkých obdobiach v akomkoľvek období dvanástich po sebe nasledujúcich mesiacov. Stavenisko, miesto vykonávania stavebných projektov a montážnych projektov sa považuje za stálu  prevádzkareň, len  ak výkon činnosti na nich presiahne šesť mesiacov. Stálou prevádzkarňou je aj osoba, ktorá koná v mene zamestnávateľa a sústavne alebo opakovane  prerokováva alebo uzatvára v jeho mene zmluvy na základe  splnomocnenia. Osoba  koná v  mene zamestnávateľa, ak koná na základe  jeho  pokynov, pričom zamestnávateľ výsledky jej činnosti kontroluje a nesie za ne podnikateľské riziko.
§ 4
Vznik verejného zdravotného poistenia
(1) Verejné zdravotné poistenie vzniká narodením, ak ide o fyzickú osobu s trvalým pobytom3) na území Slovenskej republiky (§ 3 ods. 2).

(2) U fyzickej osoby, ktorá má trvalý pobyt3) na území Slovenskej republiky (§ 3 ods. 2), verejné zdravotné poistenie vzniká aj dňom nasledujúcom po dni
a) 	zániku zdravotného poistenia na území štátu, v ktorom mal sídlo jej zamestnávateľ, 
b) 	zániku zdravotného poistenia počas pobytu v cudzine, ak bola služobne vyslaná služobným úradom, ktorým je ústredný orgán štátnej správy Slovenskej republiky, na plnenie úloh v cudzine na čas dlhší ako šesť po sebe nasledujúcich kalendárnych mesiacov, 
c) 	zániku zdravotného poistenia v cudzine, ak sa zdržiavala v cudzine dlhšie ako šesť po sebe nasledujúcich kalendárnych mesiacov, 
d) 	právoplatnosti rozhodnutia, ktorým súd zrušil rozhodnutie o vyhlásení za mŕtveho,
e) 	zániku zdravotného poistenia na území členského štátu, kde je poberateľom dôchodku,
f) 	zániku zdravotného poistenia, ak zaniklo oprávnenie na vykonávanie samostatnej zárobkovej činnosti v cudzine, alebo
g) 	po zamietnutí žiadosti o dôchodok z iného členského štátu.

(3) U fyzickej osoby, ktorá nemá trvalý pobyt3) na území Slovenskej republiky (§ 3 ods. 3), verejné zdravotné poistenie vzniká dňom
a) 	nástupu do zamestnania u zamestnávateľa, ktorý má sídlo na území Slovenskej republiky,
b) 	vzniku oprávnenia na vykonávanie samostatnej zárobkovej činnosti, 
c) 	udelenia azylu, 
d) 	začiatku školského roka, ak medzinárodná zmluva, ktorou je Slovenská republika viazaná, neustanovuje inak, 
e) 	umiestnenia v zariadení sociálnych služieb, 
f) 	vydania rozhodnutia o zaistení,
g) 	prevzatia do väzby alebo dňom nástupu do výkonu trestu odňatia slobody,
h) 	získania trvalého pobytu na území Slovenskej republiky,  alebo
i)	začatia poberania dôchodku zo systému sociálneho zabezpečenia v Slovenskej republiky, ak nemá nárok byť zdravotne poistená v inom členskom štáte.
§ 5
Zánik verejného zdravotného poistenia
(1) Verejné zdravotné poistenie zaniká smrťou alebo vyhlásením za mŕtveho.

(2) U fyzickej osoby, ktorá má trvalý pobyt3) na území Slovenskej republiky (§ 3 ods. 2), verejné zdravotné poistenie zaniká aj 
a) 	dňom zániku trvalého pobytu na území Slovenskej republiky,
b) 	deň pred dňom vzniku zdravotného poistenia na území štátu, v ktorom má sídlo jej zamestnávateľ, 
c) deň pred dňom vzniku zdravotného poistenia počas pobytu v cudzine, ak bola vyslaná na plnenie úloh v cudzine služobným úradom, ktorým je ústredný orgán štátnej správy Slovenskej republiky, na čas dlhší ako šesť po sebe nasledujúcich kalendárnych mesiacov, 
d) 	deň pred dňom vzniku zdravotného poistenia v cudzine, ak sa zdržiava v cudzine dlhšie ako šesť po sebe nasledujúcich kalendárnych mesiacov,
e) 	deň pred dňom vzniku oprávnenia na vykonávanie samostatnej zárobkovej činnosti v cudzine, ak v cudzine vzniklo zdravotné poistenie z tohto dôvodu, alebo
f) 	deň pred dňom vzniku zdravotného poistenia na území členského štátu, kde je poberateľom dôchodku.

(3) U fyzickej osoby, ktorá nemá trvalý pobyt 3) na území Slovenskej republiky (§ 3 ods. 3), verejné zdravotné poistenie zaniká aj 
a) 	dňom, od ktorého nie je zamestnancom zamestnávateľa, ktorý má sídlo na území Slovenskej republiky, 
b) 	dňom, od ktorého je zamestnancom zamestnávateľa v Slovenskej republike, ktorý požíva diplomatické výsady a imunity podľa medzinárodného práva, 
c) 	dňom zániku oprávnenia na vykonávanie samostatnej zárobkovej činnosti, 
d) 	dňom zániku azylu, 
e) 	dňom skončenia štúdia na škole v Slovenskej republike, ak medzinárodná zmluva, ktorou je Slovenská republika viazaná, neustanovuje inak, 
f) 	dňom skončenia poskytovania starostlivosti maloletému cudzincovi v zariadení sociálnych služieb, 
g) 	dňom prepustenia cudzinca zaisteného na území Slovenskej republiky, 
h) 	dňom prepustenia z väzby alebo dňom prepustenia z výkonu trestu odňatia slobody.
Prihláška
§ 6
(1) Poistenec je povinný podať prihlášku na verejné zdravotné poistenie (ďalej len prihláška ) v zdravotnej poisťovni9) do ôsmich dní odo dňa vzniku skutočnosti zakladajúcej vznik verejného zdravotného poistenia (§ 4), ak ďalej nie je ustanovené inak.

(2) Za poistenca, ktorý bol pozbavený spôsobilosti na právne úkony, je povinný podať prihlášku jeho zákonný zástupca, ak ďalej nie je ustanovené inak.

(3) Za fyzickú osobu vo výkone väzby7) a fyzickú osobu vo výkone trestu odňatia slobody,8) ak nie je zdravotne poistená, je povinný podať prihlášku ústav na výkon väzby alebo ústav na výkon trestu odňatia slobody (ďalej len „ústav“).

(4) Za maloletého poistenca je povinný podať prihlášku
a) 	zákonný zástupca alebo iná fyzická osoba alebo právnická osoba, ktorej bol maloletý zverený do výchovy, 10)
b) 	poskytovateľ zdravotnej starostlivosti 11) alebo zariadenie sociálnych služieb, 5) ak zákonný zástupca nie je známy a maloletý poistenec je umiestnený v zdravotníckom zariadení ústavnej zdravotnej starostlivosti 12) alebo v zariadení sociálnych služieb, 
c) 	poskytovateľ zdravotnej starostlivosti, 11) ak ide o poistenca, ktorého matka písomne požiadala o utajenie svojej osoby v súvislosti s pôrodom.

(5) Prihlášku možno podať len v jednej zdravotnej poisťovni. Ak poistenec podal prihlášku vo viacerých zdravotných poisťovniach považuje sa za poistenca tej zdravotnej poisťovne, ktorá mu potvrdila prihlášku ako prvá; ak mu ešte žiadna zdravotná poisťovňa prihlášku nepotvrdila, stáva sa poistencom tej zdravotnej poisťovne, v ktorej podal prihlášku ako v prvej.

(6) Ak poistenec podal prihlášku v lehote ustanovenej v odseku 1, potvrdením prihlášky je zdravotná poisťovňa príslušná na vykonávanie verejného zdravotného poistenia poistenca (ďalej len príslušná zdravotná poisťovňa ), a to odo dňa skutočnosti zakladajúcej vznik verejného zdravotného poistenia (§ 4). Ak poistenec podal prihlášku po uplynutí lehoty ustanovenej v odseku 1, zdravotná poisťovňa je príslušná zdravotná poisťovňa poistenca odo dňa potvrdenia prihlášky; týmto nie je dotknuté právo príslušnej zdravotnej poisťovne uplatniť si nárok na poistné (§ 17 ods. 7) odo dňa vzniku skutočnosti zakladajúcej vznik verejného zdravotného poistenia (§ 4).

(7) Príslušná zdravotná poisťovňa dieťaťa je, a to odo dňa jeho narodenia, zdravotná poisťovňa, v ktorej je alebo bola v čase narodenia dieťaťa verejne zdravotne poistená jeho matka; ak táto zdravotná poisťovňa nie je alebo nebola, je príslušná zdravotná poisťovňa dieťaťa zdravotná poisťovňa s najväčším počtom poistencov.
(8) Zákonný zástupca dieťaťa je povinný podať prihlášku v príslušnej zdravotnej poisťovni dieťaťa (odsek 6) alebo v inej zdravotnej poisťovni do 60 dní od narodenia dieťaťa; to platí aj pre fyzickú osobu alebo právnickú osobu, ktorej bol maloletý zverený do výchovy, pre poskytovateľa zdravotnej starostlivosti11) a zariadenie sociálnych služieb.5) Ak dátum narodenia dieťaťa nie je známy, poskytovateľ zdravotnej starostlivosti alebo zariadenie sociálnych služieb je povinné podať prihlášku v príslušnej zdravotnej poisťovni dieťaťa (odsek 6) alebo v inej zdravotnej poisťovni do 60 dní odo dňa umiestnenia dieťaťa v zdravotníckom zariadení ústavnej zdravotnej starostlivosti12) alebo v zariadení sociálnych služieb.5) Ak prihláška bola podaná v ustanovenej lehote v inej zdravotnej poisťovni, príslušná zdravotná poisťovňa dieťaťa vykonáva jeho verejné zdravotné poistenie až do času potvrdenia prihlášky inou zdravotnou poisťovňou.

(9) Zdravotná poisťovňa odmietne potvrdenie prihlášky, len ak prihláška bola podaná aj v inej zdravotnej poisťovni.

(10) Zdravotná poisťovňa je povinná 
a)	pri vzniku verejného zdravotného poistenia 
1.	písomne oznámiť prijatie prihlášky Úradu pre dohľad nad zdravotnou starostlivosťou13) (ďalej len „úrad“) do piatich dní od jej prijatia, vrátane dátumu a času prijatia,
2.	potvrdiť prihlášku do 14 dní od jej prijatia, ak neodmietla jej potvrdenie podľa odseku 9, 
3.	písomne oznámiť poistencovi, osobe, ktorá podala prihlášku za maloletého poistenca alebo ústavu odmietnutie prihlášky bezodkladne po získaní informácie o potvrdení prihlášky inou zdravotnou poisťovňou,

b)	pri zmene zdravotnej poisťovne 
1.	písomne oznámiť úradu do 10. októbra prijatie prihlášky, dátum a čas prijatia,
2.	potvrdiť prihlášku do 15. novembra, ak neodmietla jej potvrdenie podľa odseku 9,
3.	písomne oznámiť poistencovi, osobe, ktorá podala prihlášku za maloletého poistenca alebo ústavu odmietnutie prihlášky bezodkladne po získaní informácie o potvrdení prihlášky inou zdravotnou poisťovňou alebo o podaní prihlášky v inej zdravotnej poisťovni ako v prvej, najneskôr do 15. novembra,
c)	oznámiť úradu potvrdenie prihlášky do desiatich dní od jej potvrdenia,
d)	doručiť poistencovi preukaz poistenca do siedmich dní odo dňa potvrdenia prihlášky.

(11) Úrad je povinný poskytnúť zdravotnej poisťovni písomne
a) 	informáciu o prijatí, dátume a čase prijatia prihlášky alebo potvrdení prihlášky v inej zdravotnej poisťovni pri vzniku verejného zdravotného poistenia do piatich dní odo dňa prijatia oznámenia o prijatí prihlášky zdravotnou poisťovňou; ak prihláška nebola potvrdená inou zdravotnou poisťovňou, je povinný oznámiť, ktorá zdravotná poisťovňa sa má stať príslušnou podľa odseku 4, 
b) 	informáciu o prijatí, dátume a čase prijatia prihlášky alebo potvrdení prihlášky v inej zdravotnej poisťovni pri zmene zdravotnej poisťovne do 31. októbra; ak prihláška bola podaná vo viacerých zdravotných poisťovniach, je povinný oznámiť, ktorá zdravotná poisťovňa sa má stať príslušnou podľa odseku 4. 

(12) Príslušná zdravotná poisťovňa je povinná vyžiadať si od zdravotnej poisťovne, ktorá naposledy vykonávala verejné zdravotné poistenie poistenca, údaje z účtu poistenca v rozsahu ustanovenom osobitným predpisom13a) do dvoch mesiacov odo dňa začatia vykonávania verejného zdravotného poistenia pre poistenca.
§ 7
(1) Poistenec má právo podať prihlášku v zdravotnej poisťovni, ktorú si vybral.
(2) Poistenec môže zmeniť príslušnú zdravotnú poisťovňu vždy len k 1. januáru nasledujúceho kalendárneho roka. Prihlášku možno podať najneskôr do 30. septembra kalendárneho roka.
(3) Ak poistenec podal prihlášku do 30. septembra kalendárneho roka, zdravotná poisťovňa, ktorá prihlášku potvrdila, je jeho príslušnou zdravotnou poisťovňou od 1. januára nasledujúceho kalendárneho roka. Ak poistenec podal prihlášku po 30. septembri kalendárneho roka, prihláška sa považuje za podanú 1. januára nasledujúceho kalendárneho roka.
(4) Poistenec je povinný pri zmene zdravotnej poisťovne do ôsmich dní vrátiť preukaz poistenca zdravotnej poisťovni, ktorá bola jeho príslušnou zdravotnou poisťovňou.
(5) Ustanovenia § 6 ods. 2 až 6 a ods. 9 až 11 platia rovnako aj pri zmene príslušnej zdravotnej poisťovne.
§ 8
(1) Prihláška musí mať písomnú formu a musí obsahovať
a) 	označenie, že ide o prihlášku, dátum jej podania a čas, 
b) 	meno, priezvisko, rodné číslo, adresu trvalého pobytu a prechodného pobytu poistenca; u cudzinca sa uvádza dátum narodenia, ak rodné číslo nemá,13b)
c) 	v prípadoch ustanovených v § 6 ods. 2 až 4 meno a priezvisko, rodné číslo a adresu trvalého pobytu, ak ide o fyzickú osobu, a názov alebo obchodné meno, sídlo, právnu formu a identifikačné číslo, ak bolo pridelené, ak ide o právnickú osobu, 
d) 	obchodné meno zdravotnej poisťovne, v ktorej sa prihláška podáva, 
e) 	označenie poistenca podľa § 3, 
f) 	označenie platiteľa poistného (§ 11 ods. 1 a 2).

(2) Ak prihlášku podáva poskytovateľ zdravotnej starostlivosti11) alebo zariadenie sociálnych služieb5) za maloletého poistenca, ktorého údaje nie sú známe, prihláška musí obsahovať údaje umožňujúce jeho identifikáciu.
 (3) Ak prihlášku podáva poskytovateľ zdravotnej starostlivosti11) za poistenca, ktorého matka písomne požiadala o utajenie svojej osoby v súvislosti s pôrodom, prihláška musí obsahovať deň, mesiac, rok a miesto narodenia dieťaťa, údaje podľa odseku 1 písm. a) a písm. c) až f) a údaj, že ide o poistenca podľa § 6 ods. 4 písm. c).
(4) Prihláška pri zmene zdravotnej poisťovne (§ 7 ods. 2) musí obsahovať okrem náležitostí uvedených v odseku 1 aj obchodné meno príslušnej zdravotnej poisťovne poistenca.
Úhrada zdravotnej starostlivosti 
§ 9
(1) Poistenec má právo na úhradu zdravotnej starostlivosti v rozsahu ustanovenom osobitným predpisom, 1) ak ďalej nie je ustanovené inak.

(2) Poistenec, ktorý nezaplatil príslušnej zdravotnej poisťovni preddavok na poistné (§ 16) za tri mesiace v príslušnom kalendárnom roku, nedoplatok za poistné (ďalej len nedoplatok ), poistné, ktoré bol povinný uhradiť odo dňa vzniku skutočnosti zakladajúcej vznik verejného zdravotného poistenia do dňa potvrdenia prihlášky príslušnou zdravotnou poisťovňou alebo úhradu za zdravotnú starostlivosť, ak sa mu poskytla preukázateľne v dôsledku porušenia liečebného režimu14) alebo užitia návykovej látky, v rozsahu ustanovenom osobitným predpisom1) ani na výzvu príslušnej zdravotnej poisťovne, má právo len na úhradu neodkladnej zdravotnej starostlivosti15) (ďalej len neodkladná starostlivosť ); to neplatí, ak poistenec je zamestnancom, za ktorého nezaplatil preddavok na poistné zamestnávateľ. Neodkladnú starostlivosť uhrádza príslušná zdravotná poisťovňa. Skutočnosť, či ide o neodkladnú starostlivosť, potvrdzuje príslušná zdravotná poisťovňa poistenca.

(3) Poistenec, ktorý nepodal prihlášku (§ 6 ods. 1 až 4) alebo ktorý podal prihlášku vo viac ako jednej zdravotnej poisťovni, má právo len na úhradu neodkladnej starostlivosti, ktorú uhrádza zdravotná poisťovňa s najväčším počtom poistencov. Skutočnosť, či ide o neodkladnú starostlivosť, potvrdzuje zdravotná poisťovňa s najväčším počtom poistencov.

(4) Náklady vzniknuté podľa odseku 3 uhradí zdravotnej poisťovni pri prvom poskytnutí neodkladnej starostlivosti Ministerstvo zdravotníctva Slovenskej republiky (ďalej len ministerstvo zdravotníctva); pri jej ďalšom poskytnutí je povinná ich uhradiť zdravotnej poisťovni fyzická osoba alebo právnická osoba, ktorá porušila povinnosť podať prihlášku. Ak ide o bezdomovca zdržiavajúceho sa na území Slovenskej republiky, ktorý nemôže preukázať poistný vzťah preukazom poistenca, náklady vzniknuté podľa odseku 3 uhrádza zdravotnej poisťovni ministerstvo zdravotníctva.

(5) Ministerstvo zdravotníctva uhrádza zdravotnej poisťovni s najväčším počtom poistencov náklady neodkladnej starostlivosti podľa odseku 4 jedenkrát mesačne na základe jej žiadosti. Žiadosť musí mať písomnú formu a musí obsahovať
a) 	meno, priezvisko, rodné číslo, adresu trvalého pobytu a prechodného pobytu poistenca, ktorému sa poskytla neodkladná starostlivosť; ak ide o bezdomovca podľa odseku 4, údaje umožňujúce jeho identifikáciu, 
b) 	dátum poskytnutia neodkladnej starostlivosti, 
c) 	výšku úhrady za poskytnutú neodkladnú starostlivosť, 
d) 	údaj o potvrdení žiadosti zdravotnou poisťovňou podľa odseku 6.

(6) Skutočnosť, či ide o neodkladnú starostlivosť, potvrdzuje zdravotná poisťovňa na základe žiadosti poskytovateľa zdravotnej starostlivosti podľa osobitného predpisu.16)

(7) Zdravotná poisťovňa má právo uplatniť svoj nárok na úhradu
a) 	za zdravotnú starostlivosť, ktorú jej nezaplatil poistenec podľa odseku 2, 
b) 	nákladov vzniknutých podľa odseku 3, ktoré neuhradila fyzická osoba alebo právnická osoba podľa odseku 4.
§ 10
(1) Pri náhlom ochorení alebo stave ohrozujúcom život, ku ktorému dôjde v cudzine, má poistenec právo na úhradu neodkladnej starostlivosti15) do výšky jej úhrady na území Slovenskej republiky, ak medzinárodná zmluva, ktorou je Slovenská republika viazaná, neustanovuje inak.
(2) Zdravotná poisťovňa môže uhradiť poistencovi náklady na zdravotnú starostlivosť poskytnutú v cudzine, ak poskytnutie tejto zdravotnej starostlivosti spĺňa kritériá vopred určené a zverejnené zdravotnou poisťovňou na jej úradnej tabuli alebo na inom verejne prístupnom mieste a na jej internetovej stránke.
§ 11
Platitelia poistného 
(1) Podľa tohto zákona je povinný platiť poistné 
a) zamestnanec, 
b) samostatne zárobkovo činná osoba, 
c) zamestnávateľ, 
d) štát.

(2) Poistné je povinná platiť aj osoba, ktorá je verejne zdravotne poistená podľa tohto zákona a nie je
a) 	zamestnancom podľa odseku 3, 
b) 	samostatne zárobkovo činnou osobou podľa odseku 4 alebo
c) 	osobou, za ktorú platí poistné štát podľa odsekov 8 až 10.

(3) Zamestnanec na účely tohto zákona je
a) 	fyzická osoba v pracovnom pomere, 20)
b) 	fyzická osoba v štátnozamestnaneckom pomere, 21)
c) 	fyzická osoba v služobnom pomere, 22)
d) 	ústavný činiteľ, 23) verejný ochranca práv24) a poslanec Európskeho parlamentu, ktorý bol zvolený za Slovenskú republiku, 25)
e) 	predseda vyššieho územného celku, 26) starosta obce, 27) starosta mestskej časti v Bratislave, starosta mestskej časti v Košiciach a primátor mesta, 
f) 	poslanec vyššieho územného celku, poslanec obecného zastupiteľstva, poslanec mestského zastupiteľstva, poslanec miestneho zastupiteľstva mestskej časti v Bratislave a poslanec miestneho zastupiteľstva mestskej časti v Košiciach, ktorí sú dlhodobo uvoľnení na výkon funkcie, 
g) 	konateľ spoločnosti s ručením obmedzeným,27a) ak za túto prácu dostáva odmenu podľa osobitného predpisu,27b) 
h) 	člen štatutárneho orgánu, člen správnej rady, člen dozornej rady, člen kontrolnej   komisie a člen iného samosprávneho orgánu právnickej osoby,27c) ak za výkon funkcie dostáva odmenu podľa osobitného predpisu,27b)
i) 	spoločník spoločnosti s ručením obmedzeným, komanditista komanditnej spoločnosti a člen družstva, ak sú odmeňovaní za prácu v spoločnosti alebo v družstve formou, ktorá sa podľa osobitného predpisu považuje za príjem zo závislej činnosti, 
j) 	doktorand v dennej forme doktorandského štúdia, 28)
k) 	pestún v zariadení pestúnskej starostlivosti, 29)
l) 	fyzická osoba vo výkone väzby 7) a fyzická osoba vo výkone trestu odňatia slobody, 8) ak sú zaradené do práce, okrem fyzickej osoby vo výkone trestu odňatia slobody zaradenej na výkon iných prospešných prác. 30)

(4) Samostatne zárobkovo činná osoba na účely tohto zákona je fyzická osoba, ktorá
a) 	vykonáva poľnohospodársku výrobu vrátane hospodárenia v lesoch a na vodných plochách 31) a je zapísaná do evidencie podľa osobitného predpisu, 27) 
b) 	má oprávnenie prevádzkovať živnosť, 32) 
c) 	má oprávnenie na vykonávanie činnosti podľa osobitného predpisu 33) okrem činnosti znalca, tlmočníka a prekladateľa, ktorú vykonávajú podľa osobitného predpisu, 34) v konaní pred štátnym orgánom a orgánom, na ktorý prešli úlohy štátnych orgánov, a okrem činnosti fyzickej osoby v pracovnom pomere, na ktorej výkon je povinná mať oprávnenie podľa osobitného predpisu, 35)
d) je spoločníkom verejnej obchodnej spoločnosti alebo komplementárom komanditnej spoločnosti, 36)
e) 	vykonáva činnosti,36a) ktoré nie sú živnosťou ani podnikaním,
f) 	vykonáva športovú činnosť zárobkovo, ale nie v pracovnom pomere, 
g) 	vykonáva umeleckú činnosť alebo inú  tvorivú činnosť  podľa osobitného  predpisu37) mimo  pracovnoprávnych  vzťahov  a obdobných  vzťahov,  ak  túto činnosť  podľa svojho vyhlásenia vykonávajú  sústavne,
h) 	vykonáva činnosť obchodného zástupcu. 38) 

(5) Zamestnávateľ na účely tohto zákona je pre
a) 	fyzickú osobu v pracovnom pomere právnická osoba alebo fyzická osoba, ku ktorej je fyzická osoba v pracovnom pomere, 
b) 	fyzickú osobu v štátnozamestnaneckom pomere služobný úrad, 
c) 	fyzickú osobu v služobnom pomere služobný úrad alebo služobný orgán, v ktorom fyzická osoba vykonáva štátnu službu, 
d)	ústavného činiteľa orgán, ktorý obstaráva veci ústavného činiteľa súvisiace s výkonom jeho mandátu alebo funkcie, pre verejného ochrancu práv Kancelária verejného ochrancu práv a pre poslanca Európskeho parlamentu, ktorý bol zvolený za Slovenskú republiku, 25) Kancelária Národnej rady Slovenskej republiky, 
e) 	predsedu vyššieho územného celku vyšší územný celok, pre starostu obce obec, pre starostu mestskej časti v Bratislave mestská časť v Bratislave, pre starostu mestskej časti v Košiciach mestská časť v Košiciach a pre primátora mesta mesto, 
f) 	poslanca vyššieho územného celku vyšší územný celok, pre poslanca obecného zastupiteľstva obec, pre poslanca mestského zastupiteľstva mesto, pre poslanca miestneho zastupiteľstva mestskej časti v Bratislave mestská časť v Bratislave a pre poslanca miestneho zastupiteľstva mestskej časti v Košiciach mestská časť v Košiciach, 
g) 	konateľa spoločnosť s ručením obmedzením,
h) 	fyzickú osobu uvedenú v odseku 3 písm. h) právnická osoba, v ktorej samosprávnych orgánoch je členom,
i) 	spoločníka spoločnosti s ručením obmedzeným a komanditistu komanditnej spoločnosti podľa odseku 3 písm. g) spoločnosť a člena družstva podľa odseku 3 písm. g) družstvo, 
j) 	doktoranda v dennej forme doktorandského štúdia právnická osoba, v ktorej sa toto štúdium vykonáva,
k) 	pestúna v zariadení pestúnskej starostlivosti vyšší územný celok alebo obec, ktorá zriadila zariadenie pestúnskej starostlivosti, 
l) 	fyzickú osobu vo výkone väzby7) a fyzickú osobu vo výkone trestu odňatia slobody, 8) ak sú zaradené do práce, okrem fyzickej osoby vo výkone trestu odňatia slobody zaradenej na výkon iných prospešných prác, 30) ústav.

(6) Právnická osoba uvedená v odseku 5 písm. a) je zamestnávateľ, ak jej sídlo alebo jej stála prevádzkáreň je na území Slovenskej republiky.

(7) Fyzická osoba uvedená v odseku 5 písm. a) je zamestnávateľ, ak má na území Slovenskej republiky trvalý pobyt 3) alebo povolenie na prechodný pobyt. 39)

(8) Štát je platiteľom poistného za
a)	nezaopatrené dieťa,39a) 
b)	fyzickú osobu, ktorá poberá dôchodok podľa osobitného predpisu39b) alebo dôchodok z výsluhového zabezpečenia policajtov a vojakov podľa osobitného predpisu39c) alebo dôchodok z cudziny, alebo dôchodok z iného členského štátu a nie je zdravotne poistená v tomto členskom štáte,
c)	fyzickú osobu, ktorá poberá rodičovský príspevok,39d)
d)	fyzickú osobu, ktorá dosiahla dôchodkový vek a ktorej nevznikol nárok na dôchodok, 
e)	fyzickú osobu, ktorá je invalidná39e) a nevznikol jej nárok na invalidný dôchodok,39f)
f)	vojaka vykonávajúceho základnú službu, náhradnú službu, zdokonaľovaciu službu a prípravnú službu39g) a fyzickú osobu vykonávajúcu civilnú službu,39h) 
g)	fyzickú osobu vo výkone väzby7) alebo vo výkone trestu odňatia slobody,8) 
h)	fyzickú osobu, ktorej sa poskytuje starostlivosť v zariadení sociálnych služieb5) celoročne, 
i)	zahraničného študenta na zabezpečenie záväzkov z medzinárodných zmlúv, ktorými je Slovenská republika viazaná,  
j)	fyzickú osobu, ktorá poberá peňažný príspevok za opatrovanie,39i) 
k)	fyzickú osobu, ktorá sa osobne celodenne a riadne stará o dieťa vo veku do šiestich rokov, 
l)	fyzickú osobu, ktorá sa osobne celodenne a riadne stará o blízku osobu,39j) ktorá pre svoj nepriaznivý zdravotný stav potrebuje pomoc inej osoby alebo sa osobne celodenne a riadne stará o blízku osobu, ktorá je staršia ako 80 rokov a nie je umiestnená v zariadení sociálnych služieb5) alebo v zdravotníckom zariadení,39k) 
m)	manželku alebo manžela zamestnanca, ktorý vykonáva štátnu službu v sídle služobného úradu v cudzine, alebo zamestnanca, ktorý podľa pracovnej zmluvy vykonáva práce vo verejnom záujme v zahraničí,
n)	fyzickú osobu, ktorá poskytuje osobnú asistenciu občanovi s ťažkým zdravotným postihnutím podľa osobitného predpisu,39l)  
o)	fyzickú osobu, ktorá poberá nemocenské, ako aj za fyzickú osobu v čase zániku nároku na nemocenské uplynutím podporného obdobia,39m) ošetrovné, aj v čase, v ktorom pretrvá potreba ošetrovania člena rodiny39n) a materské,39o)
p)	fyzickú osobu, ktorá poberá dávku v hmotnej núdzi alebo príspevok k dávke v hmotnej núdzi,39p) 
q)	fyzickú osobu, ktorá je zaradená v evidencii uchádzačov o zamestnanie,39q) vrátane uchádzača o zamestnanie, ktorému Sociálna poisťovňa vystavila formuláre podľa osobitného predpisu,39r) 
r)	cudzinca zaisteného na území Slovenskej republiky,6)
s)	fyzickú osobu, ktorá má priznané postavenie azylanta4) a nie je zamestnancom alebo samostatne zárobkovo činnou osobou,
t)	fyzickú osobu, ktorá vykonáva pracovnú činnosť pre cirkevné, rehoľné a charitatívne spoločenstvo a nemá z tejto alebo z inej činnosti príjem,39s) okrem príjmov z prenájmov a príjmov, z ktorých sa vyberá daň zrážkou,39t)
u)	fyzickú osobu, ktorej zamestnávateľ poskytuje náhradu príjmu alebo náhradu služobného platu policajta a služobného príjmu profesionálneho vojaka podľa osobitného predpisu.39u)

(9) Štát je platiteľom za osobu uvedenú v odseku 8 písm. a) až i), ak nie je samostatne zárobkovo činnou osobou a ak
1.	je len zamestnancom, ak v období, v ktorom sa považuje za osobu podľa odseku 8 písm. a) až i) jej vymeriavací základ podľa § 13 ods. 1 až 5 nedosahuje ½ úhrnu minimálnych miezd,39v)
2.	nie je ani zamestnancom, ak v období, v ktorom sa považuje za takúto osobu, jej príjem, ktorý podlieha dani z príjmov,39s) okrem príjmov z prenájmov a príjmov, z ktorých sa vyberá daň zrážkou39t) nedosahuje ½ úhrnu minimálnych miezd,39v) alebo
3.	aj dochádza k súbehu skutočností podľa bodov 1 a 2, ak v období, v ktorom sa považuje za takúto osobu, úhrn jej vymeriavacieho základu podľa bodu 1 a príjmu podľa bodu 2 nedosahuje ½ úhrnu minimálnych miezd. 39v)

(10) Štát je platiteľom poistného za osobu uvedenú v odseku 8 písm. j) až m) a s), ak súčasne nie je zamestnancom ani samostatne zárobkovo činnou osobou, alebo ak v tomto období jej príjem, ktorý podlieha dani z príjmov,39s) okrem príjmov z prenájmov a príjmov, z ktorých sa vyberá daň zrážkou39t) nedosahuje ½ úhrnu minimálnych miezd.39v)  

(11) Ak sa dôvody na platenie poistného štátom prekrývajú, štát platí poistné len raz. 

(12) Na účely tohto zákona sa pod pojmom minimálna mzda zamestnanca rozumie 
a) 	mzda zamestnanca podľa osobitného predpisu39w) platná k 1. januáru kalendárneho roka, za ktorý sa platí poistné, 
b) 	suma náhrady mzdy poskytnutá z dôvodu prekážok v práci na strane zamestnávateľa podľa osobitného predpisu,39x) ak nemohol zamestnanec vykonávať prácu pre prekážky v práci na strane zamestnávateľa. 

(13) Minimálna mzda zamestnanca je vo výške zodpovedajúcej odpracovanému času pre zamestnanca, ktorý
a)	má dohodnutý kratší týždenný pracovný čas,39y)
b)	neodpracoval v mesiaci všetky pracovné dni, počas ktorých za neho platí poistné štát podľa odseku 8 písm. c), f), o) a u),
c)	začal vykonávať činnosť zamestnanca alebo ukončil vykonávať činnosť zamestnanca v priebehu mesiaca.39y)

(14) Minimálna mzda samostatne zárobkovo činnej osoby platná k 1. januáru kalendárneho roka, za ktorý sa platí poistné, je minimálna mzda podľa osobitného predpisu.39z) 

(15) Minimálna mzda samostatne zárobkovo činnej osoby sa znižuje o pomernú časť minimálnej mzdy podľa odseku 14 prislúchajúcej k počtu kalendárnych dní, počas ktorých za neho platí poistné štát podľa odseku 8 písm. c), f), o) a u) alebo sa nepovažoval za samostatne zárobkovo činnú osobu.
(16) Výška minimálnej mzdy zmenená nariadením vlády Slovenskej republiky vždy k 1. októbru kalendárneho roka, sa pre účely tohto zákona použije od 1. januára do 31. decembra nasledujúceho kalendárneho roka.

(17) Ak sa poistenec považuje za zamestnanca podľa odseku 3 z viacerých dôvodov u toho istého zamestnávateľa, posudzuje sa akoby bol zamestnancom iba raz.
§ 12
Sadzba poistného 
(1) Sadzba poistného je pre
a) 	zamestnanca 4% z vymeriavacieho základu podľa § 13 ods. 1 až 4; ak je  zamestnanec osoba so zdravotným  postihnutím, 40) sadzba poistného je 2%  z vymeriavacieho základu podľa § 13 ods. 1 až 4,
b) 	zamestnanca  14% z  vymeriavacieho základu podľa § 13 ods. 5;  ak je  zamestnanec
    	osoba  so zdravotným  postihnutím, 40) sadzba  poistného je 7 % z vymeriavacieho základu podľa § 13 ods. 5,
c) 	zamestnávateľa 10 % z vymeriavacieho základu; ak zamestnáva osoby so zdravotným postihnutím, 40) sadzba poistného je za tieto osoby 5 % z vymeriavacieho základu, 
d) 	poistenca podľa § 11 ods. 2  4 % z vymeriavacieho základu; ak je poistenec podľa § 11 ods. 2 osoba so zdravotným postihnutím, 40) sadzba poistného je 2 % z vymeriavacieho základu,
e) 	štát 4 % z vymeriavacieho základu. 

(2) Sadzba poistného pre osoby so zdravotným postihnutím sa uplatní v kalendárnom mesiaci, v ktorom bola táto osoba považovaná za osobu so zdravotným postihnutím aspoň jeden deň.

§ 13
Vymeriavací základ 

(1) Vymeriavací základ zamestnanca je jeho príjem dosiahnutý v rozhodujúcom období,  ktorým je, ak ďalej nie je ustanovené inak,
a) 	príjem zamestnanca, ktorý podlieha dani z príjmov fyzických osôb podľa osobitného predpisu,40a) 
b) 	príjem, ktorý nepodlieha dani z príjmu fyzických osôb preto, že tak ustanovujú osobitné predpisy o zamedzení dvojitého zdanenia.41)

(2) Vymeriavací základ zamestnanca, ktorý vykonáva štátnu službu v sídle služobného úradu v zahraničí, zamestnanca, ktorý vykonáva verejnú prácu v zahraničí, a zahraničného spravodajcu Slovenského rozhlasu a Slovenskej televízie,42) je funkčný plat v slovenskej mene pred jeho rozdelením na slovenskú menu a cudziu menu;43) odsek 1 písm. b) platí rovnako.

(3) Vymeriavací základ pestúna v zariadení pestúnskej starostlivosti je odmena pestúna za výkon pestúnskej starostlivosti podľa osobitného predpisu.44)

(4) Do vymeriavacieho základu podľa odsekov 1 až 3 sa nezapočítava
a)	odstupné a odchodné, 44a)
b)	náhrada za pracovnú pohotovosť, náhrada za služobnú pohotovosť, náhrada za pohotovosť, príplatok za pohotovosť, 44b)
c)	príspevok zo sociálneho fondu, 44c)
d)	príjem zamestnanca v súvislosti s používaním motorového vozidla na služobné účely a súkromné účely, 44d)
e)	odmena podľa osobitných  predpisov v oblasti priemyselných práv,
f)	odmena vyplácaná pri pracovnom výročí a životnom výročí, 44e)
g)	odmena pri odchode do starobného dôchodku a plnenia poskytované  zamestnávateľom  zamestnancovi  zo  zisku po zdanení,
h)	plnenie poskytnuté zamestnávateľom po skončení pracovného pomeru, služobného pomeru alebo štátnozamestnaneckého pomeru,
i)	odmena vyplácaná pri prvom skončení služobného pomeru45) po splnení nároku na starobný dôchodok, na výsluhový dôchodok, invalidný dôchodok alebo invalidný výsluhový dôchodok.

(5) Zamestnanec, ktorý nie je samostatne zárobkovo činná osoba podľa § 11 ods. 4 a má príjmy podliehajúce dani z príjmov podľa osobitného predpisu,39s) okrem príjmov z prenájmov a príjmov, z ktorých sa vyberá daň zrážkou,39t) má povinnosť platiť poistné aj z týchto príjmov. Vymeriavací základ pre odvod poistného z týchto príjmov je polovica základu dane z príjmu fyzických osôb podľa osobitného predpisu46) dosiahnutý v rozhodujúcom období ktorý nie je znížený o poistné na verejné zdravotné poistenie, poistné na sociálne poistenie,47) poistné na sociálne zabezpečenie48) a príspevky na starobné dôchodkové sporenie podľa osobitného predpisu.48a)

(6) Vymeriavací základ samostatne zárobkovo činnej osoby je polovica základu dane z príjmu fyzických osôb podľa osobitného predpisu,46) okrem príjmov z prenájmov a príjmov po odpočítaní dane z príjmov vyberanej zrážkou,39t) v súvislosti s prevádzkovaním samostatnej zárobkovej činnosti v rozhodujúcom období, ktorý nie je znížený o poistné na verejné zdravotné poistenie, poistné na sociálne poistenie,47) poistné na sociálne zabezpečenie48) a príspevky na starobné dôchodkové sporenie podľa osobitného predpisu.48a)

(7) Vymeriavací základ poistenca podľa § 11 ods. 2 je úhrn priemerných mesačných miezd zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza rozhodujúcemu obdobiu (ďalej len „priemerná mesačná mzda“) za všetky kalendárne mesiace rozhodujúceho obdobia, počas ktorých mal príslušný platiteľ poistného povinnosť platiť poistné. Vymeriavací základ sa znižuje o pomernú časť prislúchajúcu k počtu kalendárnych dní, počas ktorých za neho platí poistné štát podľa § 11 ods. 8 písm. c), f), o) a u) alebo sa nepovažoval za poistenca podľa § 11 ods. 2.  
 
(8) Vymeriavací základ poistenca, u ktorého dochádza v rozhodujúcom období postupne alebo súčasne k súbehu platiteľov poistného podľa § 11 ods. 1 písm. a) až c) a osôb uvedených v § 11 ods. 2  je úhrn vymeriavacích základov podľa odsekov 1 až 7;  v období, v ktorom je poistenec považovaný za samostatne zárobkovo činnú osobu a nie je považovaný za zamestnanca, sa do úhrnu vymeriavacích základov započítava najmenej minimálna mzda podľa § 11 ods. 14 a 15 za každý kalendárny mesiac, počas ktorého má platiteľ povinnosť platiť poistné. 

(9) Vymeriavací základ je
a)	podľa odsekov 1 až 6 a 8 najmenej úhrn minimálnych miezd podľa § 11 ods. 12 až 16 za všetky kalendárne mesiace rozhodujúceho obdobia, počas ktorých mal príslušný platiteľ poistného povinnosť platiť poistné; ak dochádza súčasne k súbehu platiteľov poistného podľa § 11 ods. 1 písm. a) až c), tak sa do úhrnu minimálnych miezd započítava vyššia z minimálnych miezd stanovených podľa § 11 ods. 12 až 15,
b)	podľa odsekov 1 až 6 a 8 najviac 36 - násobok priemernej mesačnej mzdy.

(10) Vymeriavacím základom zamestnávateľa pre platbu poistného za zamestnanca je vymeriavací základ každého zamestnanca podľa odsekov 1 až 4 za rozhodujúce obdobie, ktorý je najmenej úhrn minimálnych miezd podľa § 11 ods. 12 a 13 a najviac 36 - násobok priemernej mesačnej mzdy. 

(11) Vymeriavací základ štátu je 12-násobok priemernej mesačnej mzdy.
   
(12) Vymeriavací základ štátu za osobu, ktorá bola poistencom štátu len časť rozhodujúceho obdobia, je pomerná časť vymeriavacieho základu podľa odseku 11 prislúchajúca k počtu kalendárnych dní, počas ktorých bola táto osoba poistencom štátu.

(13) Vymeriavací základ sa zaokrúhľuje na celé koruny nahor.
§ 14
Rozhodujúce obdobie na určenie vymeriavacieho základu (§ 13) je kalendárny rok, v ktorom sa platí poistné.
§ 15
Platenie poistného
(1) Povinnosť platiť poistné vzniká dňom vzniku verejného zdravotného poistenia (§ 4).

(2) Poistné sa platí 
a) 	bezhotovostným prevodom z účtu platiteľa poistného na účet príslušnej zdravotnej poisťovne, 
b) 	poštovou poukážkou na účet príslušnej zdravotnej poisťovne alebo
c) 	v hotovosti v príslušnej zdravotnej poisťovni.

(3) Poistné sa platí v slovenských korunách.
(4) Poistné sa platí preddavkami na poistné (§ 16) a zúčtováva sa v ročnom zúčtovaní poistného (§ 19).
§ 16
Preddavok na poistné
(1) Platiteľ poistného je povinný vypočítať, platiť a odvádzať preddavok na poistné na účet príslušnej zdravotnej poisťovne v každom kalendárnom mesiaci. Preddavok na poistné sa zaokrúhľuje na celé koruny nahor.
(2) Preddavok na poistné sú povinní vypočítať, platiť a odvádzať
a)	zamestnanec vo výške 4 % z príjmu podľa § 13 ods. 1 až 4 dosiahnutého v príslušnom kalendárnom mesiaci; ak ide o osobu so zdravotným postihnutím, vo výške 2 % z príjmu podľa § 13 ods. 1 až 4 dosiahnutého v príslušnom kalendárnom mesiaci,
b) 	samostatne zárobkovo činná osoba vo výške poistného určeného sadzbou poistného [§ 12 písm. b)] z polovice pomernej časti základu dane z príjmu fyzických osôb podľa osobitného predpisu dosiahnutého v súvislosti so samostatnou zárobkovou činnosťou za kalendárny rok, ktorý nie je znížený o poistné na verejné zdravotné poistenie, poistné na sociálne  poistenie,47) poistné na sociálne zabezpečenie48) a príspevky na starobné dôchodkové sporenie podľa osobitného predpisu48a) a ktorý 
1.	dva roky predchádza rozhodujúcemu obdobiu pre platenie preddavkov od 1. januára do 30. júna,
2.	jeden rok predchádza rozhodujúcemu obdobiu pre platenie preddavkov od 1. júla do 31. decembra,
c) 	zamestnávateľ vo výške 10 % z príjmu každého zamestnanca podľa § 13 ods. 1 až 4 dosiahnutého v príslušnom kalendárnom mesiaci; ak je zamestnanec osoba so zdravotným postihnutím, vo výške 5 % z príjmu takéhoto zamestnanca (§ 13 ods. 1 až 4) dosiahnutého v príslušnom kalendárnom mesiaci,
d) 	osoba podľa § 11 ods. 2 vo výške súčinu sadzby poistného (§ 12 písm. d) a vymeriavacieho základu (§ 13 ods. 7), 
e) 	štát vo výške 1/12 sumy určenej zákonom o štátnom rozpočte na príslušný rok, ktorá sa rozdelí medzi zdravotné poisťovne pomerne podľa počtu poistencov oznámených podľa § 23 ods. 8 písm. c).

(3) Pomernou časťou základu dane sa  rozumie časť pripadajúca na jeden kalendárny mesiac prevádzkovania samostatnej zárobkovej činnosti v rozhodujúcom období. Na kalendárny mesiac, v ktorého priebehu sa začala vykonávať samostatná zárobková činnosť po prvom dni  v tomto mesiaci, sa neprihliada.
(4) Preddavok na poistné z príjmu podľa odseku 2 písm. a) vypočítava a odvádza za zamestnanca zamestnávateľ.

(5) Ak samostatne zárobkovo činná osoba nevykonávala samostatnú zárobkovú činnosť v období uvedenom v odseku 2 písm. b) alebo jej základ dane v období uvedenom v odseku 2 písm. b) nie je známy, výšku preddavkov v uvedenom období si určí táto osoba sama.

(6) Ak je zamestnanec súčasne samostatne zárobkovo činnou osobou, preddavok na poistné podľa odseku 2 písm. b) vypočítava a odvádza sám.

(7) Preddavok na poistné podľa odseku 2 písm. e) odvádza za štát ministerstvo zdravotníctva.

(8) Výška preddavku na poistné
 a) 	zamestnanca je najmenej 4% z  minimálnej mzdy podľa § 11 ods. 12 a 13 a najviac 4% z trojnásobku  priemernej mesačnej  mzdy;  ak  ide o  osobu so  zdravotným   postihnutím,  najmenej   2%  z   minimálnej  mzdy podľa § 11 ods. 12 a 13 a najviac 2% z trojnásobku priemernej mesačnej mzdy,
 b) 	samostatne zárobkovo činnej osoby, ktorá nie je súčasne zamestnancom, je najmenej 14% z minimálnej mzdy  podľa § 11 ods. 14 a 15 a najviac 14% z  trojnásobku priemernej mesačnej mzdy;  ak je samostatne  zárobkovo činná osoba osobou so zdravotným postihnutím, najmenej  7%   z  minimálnej mzdy podľa § 11 ods. 14 a 15  a  najviac  7%  z trojnásobku priemernej mesačnej mzdy,
 c) 	samostatne zárobkovo činnej osoby, ktorá je súčasne zamestnancom, je najviac 14% z trojnásobku priemernej mesačnej mzdy; ak je samostatne  zárobkovo  činná  osoba  osobou  so zdravotným  postihnutím, najviac  7% z  trojnásobku priemernej    mesačnej mzdy,
 d) 	zamestnávateľa je najmenej 10% z minimálnej mzdy podľa § 11 ods. 12 a 13 a najviac 10% z trojnásobku  priemernej  mesačnej   mzdy  za  každého zamestnanca;  ak zamestnáva  osoby so  zdravotným postihnutím, najmenej 5%  z minimálnej mzdy podľa § 11 ods. 12 a 13  a  najviac 5% z trojnásobku priemernej mesačnej  mzdy za každého  z takýchto zamestnancov, a najmenej   10%   z   minimálnej   mzdy podľa § 11 ods. 12 a 13    a  najviac  10% z trojnásobku priemernej mesačnej mzdy  za každého z ostatných zamestnancov. 

(9) Platiteľ podľa § 11 ods. 1 písm. b) a podľa § 11 ods. 2 nie je povinný odvádzať preddavok na poistné, ak výška preddavku nedosahuje aspoň 100 Sk.
§ 17
Splatnosť preddavku na poistné
(1) Preddavok na poistné zamestnancov [§ 11 ods. 1 písm. a)] a zamestnávateľov [§ 11 ods. 1 písm. c)] je splatný v deň, ktorý je určený na výplatu príjmov zamestnancov za príslušný kalendárny mesiac. Ak je výplata príjmov zamestnancov pre jednotlivé organizačné útvary zamestnávateľa rozložená na rôzne dni, preddavok na poistné je splatný v deň poslednej výplaty príjmov zamestnancov zúčtovaných za príslušný kalendárny mesiac. Ak nie je takýto deň určený, preddavok na poistné za príslušný kalendárny mesiac je splatný posledný deň kalendárneho mesiaca nasledujúceho po mesiaci, za ktorý sa platí preddavok na poistné.

(2) Preddavok na poistné samostatne zárobkovo činných osôb [§ 11 ods. 1 písm. b)] a platiteľov poistného podľa § 11 ods. 2 je splatný do ôsmeho dňa po uplynutí príslušného kalendárneho mesiaca.

(3) Samostatne zárobkovo činné osoby a poistenci podľa § 11 ods. 2 môžu na základe písomnej dohody so zdravotnou poisťovňou zaplatiť preddavok na poistné vopred.

(4) Za deň platby preddavku na poistné sa považuje
a) 	pri bezhotovostnom prevode z účtu deň, v ktorom sa uskutočnilo odpísanie platby z účtu platiteľa poistného, 
b) 	pri platbe poštovou poukážkou deň, v ktorý sa uskutočnila platba poštovou poukážkou, 
c) 	pri platbe v hotovosti deň, v ktorý sa uskutočnila platba v hotovosti v príslušnej zdravotnej poisťovni.

(5) Ak sa neuskutočnilo pripísanie platby preddavku na poistné na účet zdravotnej poisťovne v deň jeho splatnosti, preddavok na poistné je zaplatený včas, ak pri platbe 
a) 	bezhotovostným prevodom platiteľ poistného v prevodnom príkaze, ktorý dal pred dňom splatnosti preddavku na poistné, ako deň prevodu predpísaným spôsobom určil najneskôr posledný deň splatnosti preddavku na poistné; to neplatí, ak sa platba preddavku na poistné uskutočnila oneskorene pre nedostatok finančných prostriedkov na účte platiteľa poistného, 
b) poštovou poukážkou platiteľ poistného poukázal preddavok na poistné najneskôr v posledný deň jeho splatnosti.

(6) Platiteľ poistného je povinný bez zbytočného odkladu preukázať zdravotnej poisťovni na jej požiadanie včas uskutočnenú platbu preddavku na poistné podľa odseku 5.
(7) Ak platiteľ poistného neodvedie preddavok na poistné riadne a včas, príslušná zdravotná poisťovňa si môže uplatniť nárok na tento preddavok na úrade.13)
(8) Preddavok na poistné, ktorého platiteľom je štát, poukazuje ministerstvo zdravotníctva na účet zdravotnej poisťovne do 20. dňa príslušného kalendárneho mesiaca vo výške vypočítanej podľa § 16 ods. 2 písm. e). 
§ 18
Úroky z omeškania 
(1) Ak platiteľ poistného neodvedie preddavok na poistné alebo nedoplatok riadne a včas, môže príslušná zdravotná poisťovňa uplatniť na úrade13) voči platiteľovi poistného okrem nároku na poistné (§ 17 ods. 7) aj nárok na úrok z omeškania. Úrok z omeškania sa vypočíta z dlžnej sumy poistného a počtu dní omeškania; na výpočet úroku z omeškania sa použije 2, 5-násobok základnej úrokovej sadzby Národnej banky Slovenska platnej v deň splatnosti preddavku na poistné (§ 17 ods. 1 až 5) alebo nedoplatku [§ 19 ods. 10 písm. a)].
(2) Príslušná zdravotná poisťovňa môže na základe písomnej žiadosti osoby  uvedenej v § 11 ods. 1 písm. b) a c) a v § 11 ods. 2, ktorá je povinná odvádzať preddavok na poistné, v odôvodnených  prípadoch  znížiť alebo odpustiť úrok z omeškania  podľa  odseku  1. Na toto konanie sa nevzťahujú všeobecné predpisy o správnom konaní.

(3) Príslušná poisťovňa môže na základe  písomnej žiadosti osoby uvedenej v  § 11 ods. 1 písm. b) a c) a v § 11 ods. 2, ktorá  je povinná odvádzať poistné, povoliť splátky dlžných súm preddavku na poistné, nedoplatku z ročného zúčtovania poistného a úrokov z omeškania z dôvodu platobnej neschopnosti tejto osoby, ak dôvodne možno predpokladať, že v období nie dlhšom ako deväť mesiacov bude schopná zaplatiť dlžné sumy preddavku na poistné, nedoplatku a úrokov z omeškania a ak je už v čase rozhodovania o povolení splátok dlžných súm preddavku na poistné, nedoplatku a úrokov z omeškania schopná riadne plniť povinnosť platiť preddavky na poistné. Na konanie o povolení splátok sa nevzťahujú všeobecné predpisy o správnom konaní.

(4) V prípade nedodržania termínu splátky určeného príslušnou zdravotnou poisťovňou pre jednotlivé splátky alebo zaplatením nižšej sumy jednotlivých splátok, ako určila príslušná  zdravotná poisťovňa, stáva sa splatnou celá suma dlžného preddavku na poistné, nedoplatku alebo úrokov z omeškania.
§ 19
Ročné zúčtovanie poistného

(1) Poistenec je povinný vykonať ročné zúčtovanie poistného za predchádzajúci kalendárny rok a podať ho v príslušnej zdravotnej poisťovni do 28. februára nasledujúceho kalendárneho roka; okrem poistencov, ktorí boli počas celého predchádzajúceho kalendárneho roka poistencami, za ktorých platí poistné štát a úhrn ich vymeriavacích základov podľa § 13 ods. 1 až 8 nepresiahol polovicu úhrnu minimálnych miezd za predchádzajúci kalendárny rok.

(2) Poistenec, ktorý v rozhodujúcom období bol len zamestnancom podľa § 11 ods. 3, môže písomne požiadať posledného zamestnávateľa podľa § 11 ods. 5 po uplynutí rozhodujúceho obdobia, najneskôr do 14. februára nasledujúceho kalendárneho roka o vykonanie ročného zúčtovania poistného. Ak mal takýto poistenec v rozhodujúcom období viacerých zamestnávateľov, môže požiadať ktoréhokoľvek z nich o vykonanie ročného zúčtovania poistného z úhrnnej sumy príjmov podľa § 13 ods. 1 až 4 od všetkých  zamestnávateľov. 
 
(3) Ak poistenec požiada o vykonanie ročného zúčtovania poistného podľa odseku 2 je povinný predložiť zamestnávateľovi, ktorého požiadal o vykonanie ročného zúčtovania poistného v lehote podľa odseku 2, doklad s údajmi podľa odseku 5 od všetkých ostatných zamestnávateľov; uvedené neplatí, ak poistenec mal v rozhodujúcom období príjem podľa § 13 ods. 1 až 4 len od zamestnávateľa, ktorého požiadal o vykonanie ročného zúčtovania poistného.

(4) Ak poistenec nepožiada zamestnávateľa o vykonanie ročného zúčtovania poistného podľa odseku 2, nepredloží doklady podľa odseku 3 alebo nemôže požiadať o vykonanie ročného zúčtovania poistného z dôvodu zániku zamestnávateľa bez právneho nástupcu, je povinný vykonať a podať ročné zúčtovanie poistného sám. 

(5) Zamestnávateľ, ktorý je platiteľom poistného a nevykonáva ročné zúčtovanie poistného podľa odseku 2 je povinný po uplynutí rozhodujúceho obdobia vystaviť a doručiť zamestnancovi najneskôr do 7. februára nasledujúceho kalendárneho roka doklad, v ktorom uvedie 
a)	úhrn príjmov podľa § 13 ods. 1 až 4 za rozhodujúce obdobie,
b)	údaj o výške minimálnej mzdy tohto zamestnanca stanovenej podľa § 11 ods. 12 a 13 za jednotlivé kalendárne mesiace rozhodujúceho obdobia,
c)	úhrn zaplatených preddavkov zamestnanca podľa § 16 ods. 2 písm. a) za  rozhodujúce obdobie a
d)	úhrn zaplatených preddavkov zamestnávateľa za tohto zamestnanca podľa § 16 ods. 2 písm. c)  za  rozhodujúce obdobie. 

(6) Ak poistenec, ktorý je platiteľom poistného, zomrie, ročné zúčtovanie poistného sa nepodáva. 

(7) Ak zaniká platiteľ poistného podľa § 11 ods. 5 bez likvidácie, je platiteľ poistného alebo jeho právny nástupca povinný vystaviť doklad podľa odseku 5 a doručiť ho všetkým poistencom, ktoré boli v rozhodujúcom období zamestnancami tohto platiteľa v lehote troch mesiacov od jeho zrušenia najneskôr v lehote podľa odseku 2.     

(8) Ak platiteľ poistného podľa § 11 ods. 5 zrušuje stálu prevádzkareň na území Slovenskej republiky, je povinný vystaviť doklad podľa odseku 5 a doručiť ho všetkým poistencom, ktoré boli v rozhodujúcom období zamestnancami tohto platiteľa, najneskôr do konca kalendárneho mesiaca nasledujúceho po mesiaci, v ktorom zrušil stálu prevádzkareň.

(9) Poistenec alebo zamestnávateľ, ktorý vykonáva ročné zúčtovanie poistného za zamestnanca podľa odseku 2, vykoná výpočet sumy poistného z vymeriavacieho základu podľa § 13 ods. 1 až 10 za všetkých platiteľov poistného za tohto poistenca a výpočet sumy preplatku na poistnom ďalej len "preplatok") a nedoplatku v členení na jednotlivých platiteľov poistného. Jednotlivé sumy poistného sa zaokrúhľujú na celé koruny smerom nahor.

(10) Ak súčet preddavkov na  poistné, ktoré platiteľ poistného za poistenca odviedol v predchádzajúcom kalendárnom roku, je
 a) 	menší  ako  súčin   sadzby  poistného  (§ 12),  vymeriavacieho základu platiteľa poistného (§ 13 ods. 1 až 8 a ods. 10) a koeficientu podľa odseku 11, má platiteľ poistného nedoplatok,
 b) 	väčší  ako  súčin   sadzby  poistného  (§ 12), vymeriavacieho základu platiteľa poistného (§ 13 ods. 1  až 8 a ods. 10) a koeficientu podľa odseku 11, má platiteľ poistného preplatok.

(11) Koeficient sa vypočíta ako podiel úhrnu vymeriavacích základov poistenca podľa § 13 ods. 1 až 8 upraveného podľa § 13 ods. 9 a úhrnu vymeriavacích základov poistenca podľa § 13 ods. 1 až 8 neupraveného podľa § 13 ods. 9.

(12) Poistenec alebo zamestnávateľ, ktorý vykonáva ročné zúčtovanie poistného za zamestnanca podľa odseku 2, je povinný písomne oznámiť ostatným platiteľom poistného za poistenca výšku ich nedoplatku alebo preplatku do 10. marca kalendárneho roka, v ktorom sa ročné zúčtovanie vykonáva; toto neplatí ak výška nedoplatku alebo preplatku nedosiahne najmenej 100 Sk. 

(13) Platiteľ poistného je povinný odviesť nedoplatok príslušnej zdravotnej poisťovni najneskôr do 30. júna kalendárneho roka, v ktorom sa ročné zúčtovanie poistného vykonalo; nedoplatok zamestnanca, za ktorého vykonal ročné zúčtovanie poistného zamestnávateľ, je povinný odviesť tento zamestnávateľ. Ustanovenia § 15 ods. 2 a 3 a § 17 ods. 4, 5 a ods. 7 platia rovnako aj pre nedoplatok.

(14) Príslušná zdravotná poisťovňa je povinná po zúčtovaní vzájomných pohľadávok a záväzkov vrátiť preplatok platiteľovi poistného alebo jeho právnemu nástupcovi najneskôr v lehote ustanovenej v odseku 13; preplatok zamestnanca, za ktorého vykonal ročné zúčtovanie poistného zamestnávateľ, po zúčtovaní vzájomných pohľadávok a záväzkov vráti zdravotná poisťovňa tomuto zamestnávateľovi. Ak zdravotná poisťovňa neodvedie preplatok riadne a včas, platiteľ poistného, ktorému vznikol preplatok, si môže uplatniť nárok na tento preplatok na úrade;13) za zamestnanca môže tento nárok uplatniť zamestnávateľ, ktorý vykonal ročné zúčtovanie poistného.

(15) Zamestnávateľ, ktorý vykonal ročné zúčtovanie poistného za zamestnanca, je povinný v lehote ustanovenej v odseku 1 oznámiť zamestnancovi výšku jeho nedoplatku alebo preplatku a zúčtovať ho zamestnancovi najneskôr v lehote ustanovenej v odseku 13.

(16) Príslušná zdravotná poisťovňa je povinná vykonať ročné zúčtovanie poistného plateného štátom za predchádzajúci kalendárny rok na základe údajov z centrálneho registra poistencov52) a podať ho ministerstvu zdravotníctva najneskôr do 30. apríla nasledujúceho kalendárneho roka. K ročnému zúčtovaniu priloží skutočný denný počet poistencov za predchádzajúci kalendárny rok.

(17) V prípade súbehu platiteľa poistného podľa § 11 ods. 1 písm. d) s ostatnými platiteľmi poistného v rámci rozhodujúceho obdobia, štát platí poistné len do takej výšky, aby súčet všetkých odvodov na poistné za všetkých platiteľov nepresiahol výšku 14% z vymeriavacieho základu podľa § 13 ods. 9 písm. b). 

(18)  Nedoplatok sa neodvádza a preplatok sa nevracia, ak nedosiahne najmenej 100  Sk.

(19) Podrobnosti o platení preddavkov na poistné a ročnom zúčtovaní poistného ustanoví všeobecne záväzný právny predpis, ktorý vydá ministerstvo zdravotníctva po dohode s Ministerstvom financií Slovenskej republiky (ďalej len ministerstvo financií ).
§ 20
Vykazovanie poistného
(1) Zamestnávateľ je povinný vykázať príslušnej zdravotnej poisťovni preddavky na poistné za príslušný kalendárny mesiac v členení podľa jednotlivých zamestnancov, za ktorých odvádza poistné, spôsobom určeným úradom.13)
(2) Samostatne zárobkovo činná osoba je povinná písomne vykázať príslušnej zdravotnej poisťovni výšku preddavku na poistné 
a) 	do ôsmich dní od dňa vzniku povinnosti platiť poistné ako samostatne zárobkovo činná osoba,
b) 	do 8. januára kalendárneho roka, ak táto osoba zmenila k 1. januáru kalendárneho roka príslušnú zdravotnú poisťovňu a do 30. júna kalendárneho roku odovzdať odpis z ročného zúčtovania poistného za predchádzajúci kalendárny rok.

(3) Príslušná zdravotná poisťovňa je oprávnená vyžiadať si od platiteľa poistného doklady potrebné na výpočet ročného zúčtovania poistného. Ak platiteľ poistného nepredloží požadované doklady, je príslušná zdravotná poisťovňa povinná bez zbytočného odkladu písomne informovať úrad.
§ 21
Premlčanie 
(1) Právo zdravotnej poisťovne uplatniť nárok na poistné (§ 17 ods. 7, § 18 a § 19 ods. 13) a nárok na úhradu za zdravotnú starostlivosť (§ 9 ods. 7) sa premlčí uplynutím piatich rokov odo dňa splatnosti poistného alebo úhrady za zdravotnú starostlivosť.
(2) Právo vymáhať poistné, úrok z omeškania a úhradu za zdravotnú starostlivosť podľa odseku 1 sa premlčí uplynutím troch rokov odo dňa nadobudnutia právoplatnosti rozhodnutia o uložení povinnosti zaplatiť poistné, úrok z omeškania alebo úhradu za zdravotnú starostlivosť.
(3) Právo na vrátenie preplatku (§ 19 ods. 14) sa premlčí uplynutím piatich rokov od kalendárneho roka nasledujúceho po kalendárnom roku, v ktorom sa vykonalo ročné zúčtovanie poistného.
(4) V prípade nesplnenia povinností podľa § 6, oznamovacích povinností podľa § 23 ods. 1 a 2 alebo oznamovacej povinnosti podľa § 24 písm. k), hoci také povinnosti podľa tohto zákona bolo povinné urobiť, právo zdravotnej poisťovne uplatniť si nárok na predpísanie poistného a úroku z omeškania na úrade, sa nepremlčuje.

§ 22
Práva a povinnosti poistenca 
(1) Poistenec má právo
a) 	na výber zdravotnej poisťovne za podmienok ustanovených týmto zákonom (§ 7 ods. 1),
b) 	na úhradu zdravotnej starostlivosti za podmienok ustanovených týmto zákonom (§ 9 a 10),
c) na informáciu, s ktorými poskytovateľmi zdravotnej starostlivosti 11) má príslušná zdravotná poisťovňa uzatvorenú zmluvu o poskytovaní zdravotnej starostlivosti, 53)
d) 	na poskytnutie neodkladnej starostlivosti 15) poskytovateľom zdravotnej starostlivosti aj vtedy, ak príslušná zdravotná poisťovňa s ním nemá uzatvorenú zmluvu o poskytovaní zdravotnej starostlivosti, 53)
e) 	vrátenie preplatku na základe ročného zúčtovania poistného (§ 19), 
f) 	podieľať sa na kontrole poskytnutej zdravotnej starostlivosti, 
g) 	domáhať sa ochrany práv a právom chránených záujmov vyplývajúcich z verejného zdravotného poistenia v konaní pred úradom. 13)

(2) Poistenec je povinný
a) 	uhradiť príslušnej zdravotnej poisťovni zdravotnú starostlivosť, ak sa mu poskytla  preukázateľne v dôsledku porušenia liečebného režimu14) alebo užitia návykovej látky,
 b) 	vrátiť zdravotnej  poisťovni preukaz  poistenca  pri  zmene zdravotnej poisťovne (§ 7 ods. 4), alebo zániku skutočností zakladajúcich účasť na verejnom zdravotnom poistení,
c) 	plniť povinnosti v súvislosti s vykonávaním ročného zúčtovania podľa § 19,
d) 	plniť povinnosti podľa § 6 ods. 1,
e) 	doplatiť poistné, ktoré bol povinný uhradiť odo dňa vzniku skutočnosti zakladajúcej vznik verejného zdravotného poistenia,
f) 	plniť oznamovacie povinnosti podľa § 23 ods. 1, 3 a 5.

§ 23
Oznamovacie povinnosti

(1) Poistenec je povinný oznámiť príslušnej zdravotnej poisťovni najneskôr do ôsmich dní
 a) 	zmenu mena, priezviska a zmenu trvalého pobytu,
 b) 	zmenu platiteľa poistného,
 c) 	skutočnosti rozhodujúce pre zánik verejného zdravotného poistenia (§ 5 ods. 2 a 3) a vrátiť preukaz poistenca,
 d) 	skutočnosti rozhodujúce pre vznik alebo zánik povinnosti štátu platiť za neho poistné (§ 11 ods. 8 až 10).

(2) Povinnosti podľa odseku 1 písm. b) a d) sa nevzťahujú na zamestnanca, za ktorého tieto skutočnosti oznamuje zamestnávateľ podľa § 24. 

(3) Poistenec je povinný oznámiť najneskôr do ôsmich dní skutočnosti rozhodujúce pre zánik verejného zdravotného poistenia (§ 5 ods. 2 a 3) poisťovni, do ktorej si podal prihlášku podľa § 7 ods. 2.

(4) Skutočnosti podľa odsekov 1 a 3 je povinný oznámiť za poistenca, ktorý bol pozbavený spôsobilosti na právne úkony, jeho zákonný zástupca a za maloletého poistenca jeho zákonný zástupca alebo iná fyzická osoba alebo právnická osoba, ktorej bol maloletý zverený do výchovy, 10) ak ďalej nie je ustanovené inak.

(5) Poistenec, ktorý je zamestnancom, je povinný oznámiť zamestnávateľovi v deň  nástupu do zamestnania a  počas trvania zamestnania príslušnú zdravotnú poisťovňu (§ 6  ods. 5) a každú zmenu príslušnej zdravotnej poisťovne (§ 7 ods. 2);  ak  je zamestnancom  u viacerých zamestnávateľov, je povinný uvedené skutočnosti oznámiť každému zamestnávateľovi.

(6) Úmrtie fyzickej osoby  alebo vyhlásenie za mŕtveho (§ 5 ods. 1)  je  povinný  oznámiť úradu 13) príslušný  úrad poverený vedením matriky  do ôsmeho dňa v  kalendárnom mesiaci nasledujúcom po  kalendárnom  mesiaci,  v  ktorom  bol  vykonaný zápis do knihy úmrtí.

(7) Platiteľ   poistného,  ktorý   je  zamestnávateľom   alebo samostatne zárobkovo činnou osobou,  je povinný oznámiť príslušnej zdravotnej   poisťovni  zmenu   svojho  názvu,   sídla,  bydliska, identifikačného čísla, čísla bankového účtu  a zmenu dňa, ktorý je určený na výplatu príjmov, do ôsmich dní odo dňa zmeny.

(8) Zdravotná poisťovňa je povinná oznámiť
 a) 	poistencovi bez zbytočného odkladu dôvod odmietnutia  potvrdenia prihlášky (§ 6 ods. 9),
 b) 	úradu 13) do  20.  dňa  v  kalendárnom  mesiaci údaje uvedené v § 28 ods. 1,
 c) 	ministerstvu zdravotníctva do 10. dňa v kalendárnom mesiaci počet poistencov, za ktorých platí poistné štát (§ 11 ods. 8 až 10) k prvému dňu a k poslednému dňu predchádzajúceho kalendárneho mesiaca.
§ 24
Povinnosti platiteľa poistného
Platiteľ poistného, ktorý je zamestnávateľom, samostatne zárobkovo činnou osobou alebo platiteľom poistného podľa § 11 ods. 2, je povinný
a) 	vypočítať poistné, riadne a včas platiť a odvádzať preddavky na poistné a vykazovať poistné príslušnej zdravotnej poisťovni (§ 15 až 17 a § 20), 
b) 	plniť povinnosti v súvislosti s vykonávaním ročného zúčtovania podľa § 19,“.
c) 	oznámiť príslušnej zdravotnej poisťovni najneskôr do ôsmich pracovných dní zmenu platiteľa poistného,
d) 	viesť  a uchovávať  po  dobu  desiatich rokov  účtovné doklady  a iné  doklady  potrebné  na  správne  určenie  vymeriavacieho  základu, sadzby poistného, výšky poistného a jeho platenia,
e) 	viesť a uchovávať po dobu desiatich rokov evidenciu o zamestnancoch, ktorá musí obsahovať 
1. 	meno a priezvisko, a to aj predchádzajúce,
2. 	rodné číslo, u cudzinca sa uvádza dátum narodenia, ak rodné číslo nemá,
3. 	adresu trvalého pobytu,
4. 	údaje o vzniku a zániku verejného zdravotného poistenia,
5. 	počet dní, za ktoré  sa platí poistné v členení na jednotlivé kalendárne mesiace, 
6. 	príjem podľa § 13 ods. 1 až 4 v členení na jednotlivé kalendárne mesiace,
7. 	údaj o výške minimálnej mzdy tohto zamestnanca stanovenej podľa § 11 ods. 12 a 13 za jednotlivé kalendárne mesiace,
8. 	úhrn zaplatených preddavkov zamestnanca podľa § 16 ods. 2 písm. a) v členení na jednotlivé kalendárne mesiace,
9. 	úhrn zaplatených preddavkov zamestnávateľa za tohto zamestnanca podľa § 16 ods. 2 písm. c) v členení na jednotlivé kalendárne mesiace,
f) 	preukazovať príslušnej zdravotnej poisťovni skutočnosti potrebné na zistenie dodržania lehoty splatnosti preddavkov na poistné (§ 17), 
g) 	predkladať príslušnej zdravotnej poisťovni na požiadanie doklady potrebné na výpočet ročného zúčtovania poistného (§ 19 ods. 2), 
h) poskytovať súčinnosť pri výkone kontroly a predkladať príslušnej zdravotnej poisťovni pri výkone kontroly podľa osobitného predpisu54) účtovné doklady a iné doklady týkajúce sa platenia, odvádzania, ročného zúčtovania a vykazovania poistného a umožniť výkon kontroly zamestnancom zdravotnej poisťovne povereným vykonaním kontroly,
i) 	predkladať úradu 13) pri výkone dohľadu účtovné doklady a iné doklady týkajúce sa platenia, odvádzania, ročného zúčtovania a vykazovania poistného alebo ich na požiadanie zasielať a umožniť úradu výkon dohľadu podľa osobitného predpisu, 55) 
j) 	plniť oznamovacie povinnosti podľa § 23 ods. 7.
§ 25
Povinnosti zdravotnej poisťovne
(1) Zdravotná poisťovňa je povinná 
a) 	plniť povinnosti podľa § 6 ods. 10 a 12,
b) 	oznámiť vznik poistného vzťahu predchádzajúcej príslušnej zdravotnej poisťovni do ôsmich dní od potvrdenia prihlášky za dotknutého poistenca,
c) uverejňovať a aktualizovať vždy k 20. dňu v kalendárnom mesiaci na internete 
1. 	zoznam poskytovateľov zdravotnej starostlivosti, s ktorými má uzatvorenú zmluvu o poskytovaní zdravotnej starostlivosti, 53)
2. 	zoznam poistencov a zoznam platiteľov poistného, ktorí nezaplatili poistné za tri mesiace v kalendárnom roku, nedoplatok alebo úhradu za zdravotnú starostlivosť v rozsahu ustanovenom osobitným predpisom, 1)
d) 	plniť oznamovacie povinnosti podľa § 23 ods. 8, 
e) 	vrátiť sumu preddavku na poistné, nedoplatku alebo úrokov z omeškania zaplatených bez právneho dôvodu alebo časť presahujúcu správnu výšku preddavku na poistné, nedoplatku alebo úrokov z omeškania platiteľovi poistného alebo jeho právnemu nástupcovi do dvoch mesiacov od zistenia tejto skutočnosti alebo od doručenia písomnej žiadosti platiteľa poistného alebo jeho právneho nástupcu. Takúto sumu možno použiť na zápočet pohľadávky zdravotnej poisťovne voči platiteľovi poistného alebo jeho právnemu zástupcovi,
f) 	oznámiť úradu porušenie povinností uvedených v § 22 ods. 2, § 23 ods. 1, 3 až 5 a ods. 7 a § 24.

(2) Príslušná zdravotná poisťovňa je povinná 
a) 	zabezpečiť poistencovi zdravotnú starostlivosť v rozsahu ustanovenom v osobitnom predpise, 1)
b) 	poskytnúť poistencovi na požiadanie informáciu, s ktorými poskytovateľmi zdravotnej starostlivosti má uzatvorenú zmluvu o poskytovaní zdravotnej starostlivosti. 53) 
§ 26
Pokuty
(1) Úrad13) uloží pokutu 
a) 	do výšky 5 000 Sk poistencovi za nesplnenie povinností ustanovených v § 22 ods. 2 písm. a), c) a e) alebo za porušenie ustanovenia § 6 ods. 4, 
b) 	do výšky 10 000 Sk tomu, kto nesplnil oznamovacie povinnosti ustanovené v § 23 a kto nesplnil povinnosti podľa § 6 ods. 1, 
c) 	do výšky 100 000 Sk platiteľovi poistného za nesplnenie povinností ustanovených v § 24 písm. a) až i).

(2) Úrad uloží pokutu za každé nesplnenie povinnosti alebo porušenie ustanovenia podľa odseku 1; pri ukladaní pokuty prihliada na závažnosť, čas trvania a dôsledky porušenia povinnosti.
(3) Pri opakovanom porušení tej istej povinnosti úrad uloží pokutu vo výške dvojnásobku pokuty uloženej podľa odseku 1, ak k porušeniu povinnosti došlo do dvoch rokov od nadobudnutia právoplatnosti rozhodnutia o uložení pokuty.
(4) Pokuty sú splatné do 30 dní od nadobudnutia právoplatnosti rozhodnutia úradu o uložení pokuty.

(5) Pokutu možno uložiť do jedného roka odo dňa zistenia porušenia povinnosti, najneskôr však do troch rokov odo dňa porušenia povinnosti.
(6) Na konanie o pokutách sa vzťahujú všeobecné predpisy o správnom konaní.56)
(7) Výnosy z pokút sú príjmom štátneho rozpočtu.
(8) Ukladanie pokút zdravotným poisťovniam upravuje osobitný predpis.57)
TRETIA ČASŤ
PREROZDEĽOVANIE POISTNÉHO
NA VEREJNÉ ZDRAVOTNÉ POISTENIE
§ 27
(1) Základ prerozdeľovania poistného je vybraté poistné, najmenej však 95 % poistného, ktoré je platiteľ poistného povinný odviesť zdravotnej poisťovni v kalendárnom mesiaci (ďalej len povinné poistné ). Povinné poistné v príslušnom kalendárnom mesiaci zahŕňa aj povinné poistné z predchádzajúcich kalendárnych mesiacov, ktoré platiteľ poistného nahlásil dodatočne. Za platiteľa poistného, ktorý nepredloží príslušnej zdravotnej poisťovni mesačný výkaz a zároveň zaplatí preddavok na poistné, sa výška povinného poistného vypočíta ako priemer  povinného poistného za tri predchádzajúce kalendárne mesiace. Ak povinné poistné za tri predchádzajúce kalendárne mesiace nie je možné určiť, výška povinného poistného sa určí vo výške povinného poistného hradeného obdobným platiteľom poistného.

(2) Ak zdravotná poisťovňa vyberie
a) 	menej ako 95 % povinného poistného, základ prerozdeľovania poistného je 95 % povinného poistného, 
b) 	viac ako 95 % povinného poistného, základ prerozdeľovania poistného je 95 % povinného poistného; rozdiel medzi vybratým poistným a základom prerozdeľovania poistného je príjmom zdravotnej poisťovne.

(3) Medzi zdravotné poisťovne sa prerozdeľuje 90 % základu prerozdeľovania poistného podľa odsekov 1 a 2, a to podľa počtu poistencov násobeného indexom rizika nákladov na zdravotnú starostlivosť poistencov jednotlivých vekových skupín poistencov podľa § 28 ods. 1 písm. c) (ďalej len index rizika nákladov ).
(4) Poistné sa prerozdeľuje medzi zdravotné poisťovne podľa § 28. Na prerozdeľovanie poistného dohliada úrad podľa osobitného predpisu.55) 
§ 28
(1) Zdravotná poisťovňa je povinná do 20. dňa v kalendárnom mesiaci oznámiť úradu
a) 	celkovú sumu povinného poistného, 
b) 	celkovú sumu vybratého poistného, 
c) 	počet poistencov podľa pohlavia a veku vo vekových skupinách po piatich rokoch od narodenia do 80 rokov veku a vo vekovej skupine od 80 rokov vyššie.

(2) Celková suma z prerozdelenia poistného pre zdravotnú poisťovňu sa vypočíta vynásobením počtu prepočítaných poistencov zdravotnej poisťovne štandardizovaným príjmom na jedného prepočítaného poistenca.

(3) Počet prepočítaných poistencov zdravotnej poisťovne sa vypočíta ako súčet poistencov v jednotlivých vekových skupinách podľa odseku 1 písm. c) vynásobený indexom rizika nákladov.

(4) Štandardizovaný príjem na jedného prepočítaného poistenca sa vypočíta vydelením sumy zodpovedajúcej 90 % základu prerozdeľovania poistného (§ 27 ods. 3) celkovým počtom prepočítaných poistencov. Celkový počet prepočítaných poistencov je súčet prepočítaných poistencov všetkých zdravotných poisťovní.

(5) Index rizika nákladov sa vypočítava v každom kalendárnom roku na nasledujúci kalendárny rok z priemerných nákladov zdravotných poisťovní vynaložených najmenej na 95 % poistencov v období od 1. januára do 31. decembra kalendárneho roka, ktorý dva roky predchádza kalendárnemu roku, na ktorý sa vypočítava index rizika nákladov.

(6) Index rizika nákladov na príslušný kalendárny rok ustanoví všeobecne záväzný právny predpis, ktorý vydá ministerstvo zdravotníctva do 31. decembra kalendárneho roka predchádzajúceho kalendárnemu roku, na ktorý sa ustanovuje index rizika nákladov.

(7) Úrad vydá do 25. dňa v kalendárnom mesiaci rozhodnutie o štandardizovanom príjme na jedného prepočítaného poistenca a celkovej sume z prerozdelenia poistného pre zdravotnú poisťovňu vypočítanej podľa odseku 2 (ďalej len „celková suma z prerozdelenia poistného“). Odvolanie proti rozhodnutiu nemá odkladný účinok. Na konanie sa vzťahujú všeobecné predpisy o správnom konaní.56)
(8) Ak suma poistného zodpovedajúca 90 % základu prerozdeľovania poistného (§ 27 ods. 3) je
a) 	väčšia ako celková suma z prerozdelenia poistného, zdravotná poisťovňa má záväzok voči inej zdravotnej poisťovni, 
b) 	menšia ako celková suma z prerozdelenia poistného, zdravotná poisťovňa má pohľadávku voči inej zdravotnej poisťovni.

(9) Záväzky a pohľadávky zdravotných poisťovní zistené podľa odseku 8 sa započítavajú. Úrad v lehote ustanovenej v odseku 7 oznámi každej zdravotnej poisťovni sumu, ktorá zodpovedá jej záväzku alebo pohľadávke voči inej zdravotnej poisťovni po započítaní. Touto sumou je rozdiel poistného zodpovedajúceho 90 % základu prerozdeľovania poistného (§ 27 ods. 3) a celkovej sumy z prerozdelenia poistného.
(10) Zdravotná poisťovňa, ktorá má po započítaní záväzok, je povinná odviesť sumu zodpovedajúcu jej záväzku tej zdravotnej poisťovni, voči ktorej má záväzok, do piatich kalendárnych dní odo dňa, ako jej úrad túto sumu oznámil. Povinnosť sa splní aj vtedy, ak suma, ktorá zodpovedá záväzku, bola v ustanovenej lehote odpísaná z účtu zdravotnej poisťovne.
(11) Ak zdravotná poisťovňa neodvedie sumu, ktorá zodpovedá jej záväzku, v lehote ustanovenej v odseku 10 alebo ju odvedie v nesprávnej výške, je povinná zaplatiť zdravotnej poisťovni, voči ktorej má záväzok, poplatok vo výške 0, 2 % z dlžnej sumy za každý kalendárny deň omeškania.
(12) Zdravotná poisťovňa je povinná do 31. mája kalendárneho roka oznámiť úradu údaje podľa odseku 1 za predchádzajúci kalendárny rok.
(13) Celkovú sumu z prerozdelenia poistného za predchádzajúci kalendárny rok úrad13) prepočíta podľa počtu poistencov vedených v centrálnom registri poistencov, podľa vekových skupín poistencov a podľa ročného zúčtovania poistného (§ 19) a vydá rozhodnutie do 30. júna nasledujúceho roka o štandardizovanom príjme na jedného prepočítaného poistenca a celkovej sume z prerozdelenia poistného pre  zdravotnú poisťovňu. Na vysporiadanie takto vzniknutých záväzkov a pohľadávok medzi zdravotnými poisťovňami sa použijú obdobne odseky 8 až 11. Odvolanie proti rozhodnutiu nemá odkladný účinok. Na toto konanie sa vzťahujú všeobecné predpisy o správnom konaní.56)
(14) Podrobnosti o prerozdeľovaní poistného ustanoví všeobecne záväzný právny predpis, ktorý vydá ministerstvo zdravotníctva po dohode s ministerstvom financií.
ŠTVRTÁ ČASŤ
SPOLOČNÉ A PRECHODNÉ USTANOVENIA
§ 29
(1) Poistencovi patria práva pri výkone verejného zdravotného poistenia rovnako, v súlade so zásadou rovnakého zaobchádzania v zdravotnej starostlivosti ustanovenou osobitným predpisom. 58)
(2) Poistenec, ktorý sa domnieva, že jeho práva alebo právom chránené záujmy boli dotknuté v dôsledku nedodržania zásady rovnakého zaobchádzania, môže sa domáhať právnej ochrany na súde. 59)
§ 29a

Z exekúcií a výkonu rozhodnutia podľa osobitných predpisov60) sa do  31. decembra 2005  vylučujú finančné prostriedky na účtoch zdravotných poisťovní,57) ktoré sú určené na poskytovanie a financovania zdravotnej starostlivosti a služieb súvisiacich s poskytovaním a zabezpečovaním zdravotnej starostlivosti.

§ 29b

(1) Plnenie oznamovacích povinností podľa § 23 ods. 1 za osoby vo výkone väzby alebo trestu odňatia slobody a ďalšie podrobnosti na vykonanie tohto zákona ustanoví všeobecne záväzný právny predpis, ktorý vydá ministerstvo zdravotníctva po dohode s Ministerstvom spravodlivosti Slovenskej republiky.
(2) Podrobnosti pri plnení povinností za poistencov podľa § 3 ods. 3 písm. e) a ďalšie podrobnosti na vykonanie tohto zákona ustanoví všeobecne záväzný právny predpis, ktorý vydá ministerstvo zdravotníctva po dohode s Ministerstvom vnútra Slovenskej republiky.
§ 30
Ak sa vo všeobecne záväzných právnych predpisoch používajú slová zdravotné poistenie alebo povinné zdravotné poistenie , rozumie sa tým verejné zdravotné poistenie .
§ 31
(1) V roku 2005 je poistenec povinný podať prihlášku v zdravotnej poisťovni najneskôr do 30. júna 2005. Táto povinnosť sa nevzťahuje na poistencov zdravotných poisťovní zriadených podľa doterajších predpisov, ktorým do 31. mája 2005 úrad vydal povolenie na vykonávanie verejného zdravotného poistenia.

(2) Zdravotná poisťovňa je povinná potvrdiť prihlášku podanú podľa odseku 1, ak neodmietla jej potvrdenie podľa § 6 ods. 9, a poslať poistencovi rovnopis potvrdenej prihlášky a preukaz poistenca najneskôr do 31. júla 2005.

(3) Prerozdelenie poistného za posledný štvrťrok 2004 vykoná ministerstvo zdravotníctva v spolupráci so Všeobecnou zdravotnou poisťovňou najneskôr do 31. marca 2005 podľa doterajších predpisov.

(4) Samostatne zárobkovo činná osoba je povinná v období od 1. júla 2005 do 30. júna 2006 vypočítať, platiť a odvádzať preddavok na poistné vo výške poistného určeného sadzbou poistného [§ 12 písm. b)] z polovice pomernej časti základu dane z príjmu fyzických osôb podľa osobitného predpisu dosiahnutého v súvislosti so samostatnou zárobkovou činnosťou za kalendárny rok 2004. Ustanovenia § 16 ods. 3, 5, 6 a ods. 8 písm. b) a c) a ods. 9 sa použijú rovnako.

Alternatíva 1
(5) Prvé zúčtovanie poistného podľa tohto zákona vykonajú platitelia poistného alebo za štát príslušná zdravotná poisťovňa v roku 2006 za druhý polrok roku 2005. Preddavky zaplatené platiteľmi poistného do 30. júna 2005 sa nezúčtujú a považujú sa za uhradené poistné podľa tohto zákona.
(6) Za rozhodujúce obdobie pre účely prvého zúčtovania sa považuje druhý polrok roku 2005.
(7) Vymeriavací základ samostatne zárobkovo činnej osoby pre potreby prvého zúčtovania je štvrtina základu dane z príjmu fyzických osôb podľa osobitného predpisu18) v súvislosti s prevádzkovaním samostatnej zárobkovej činnosti v roku 2005, ktorý nie je znížený o  poistné na verejné zdravotné poistenie, poistné  na sociálne poistenie,47) poistné na sociálne zabezpečenie48) a príspevky na starobné dôchodkové sporenie  podľa osobitného predpisu.48a)

(8) V roku 2006 prepočíta úrad celkovú sumu z prerozdelenia za druhý polrok roku 2005 podľa § 28 odsek 12 a 13 podľa počtu poistencov vedených v centrálnom registri poistencov, podľa vekových skupín poistencov a podľa prvého zúčtovania poistného za druhý polrok roku 2005

Alternatíva 2
(5) Prvé zúčtovanie poistného podľa tohto zákona vykonajú platitelia poistného alebo za štát príslušná zdravotná poisťovňa v roku 2006 za rok 2005.

§ 32

(1) Na poistné, poplatky z omeškania, poplatky za nesplnenie oznamovacej povinnosti a pokuty, ktoré bol platiteľ povinný uhradiť do 31. decembra 2004 sa vzťahuje desať ročná premlčacia lehota takto:
a) 	na poistné odo dňa splatnosti,
b) 	na poplatky z omeškania odo dňa nároku zdravotnej poisťovne na predpísanie poplatkov z omeškania,
c) 	na poplatky za nesplnenie oznamovacej povinnosti od posledného dňa, kedy mohla byť oznamovacia povinnosť riadne splnená,
d) 	na pokuty odo dňa nesplnenia povinnosti.

(2) Poistné zaplatené do 31. decembra 2004 bez právneho dôvodu alebo časť presahujúcu správnu výšku poistného je príslušná zdravotná poisťovňa povinná vrátiť platiteľovi poistného alebo jeho právnemu nástupcovi do dvoch mesiacov od zistenia tejto skutočnosti alebo od doručenia písomnej žiadosti  platiteľa poistného alebo jeho právneho nástupcu.

(3) Právo na vrátenie poistného alebo jeho časti podľa odseku 2 sa premlčí do troch  rokov od posledného dňa kalendárneho mesiaca, v ktorom bola takáto platba poistného alebo jeho časti zúčtovaná na účet príslušnej zdravotnej poisťovne.

(4) Poistné alebo jeho časť podľa odseku 2, ktoré je príslušná zdravotná poisťovňa  povinná vrátiť, možno použiť na započítanie pohľadávky zdravotnej poisťovne v zdravotnom poistení voči  platiteľovi poistného alebo jeho právnemu nástupcovi.
Čl. II
Zákon č. 95/2002 Z. z. o poisťovníctve a o zmene a doplnení niektorých zákonov v znení zákona č. 430/2003 Z. z. a zákona č. 186/2004 Z. z sa mení a dopĺňa takto:

1. V § 1 ods. 2 sa slová zdravotného poistenia nahrádzajú slovami verejného zdravotného poistenia.

2. Poznámka pod čiarou k odkazu 1 znie:

1) Napríklad zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov, zákon č. 461/2003 Z. z. o sociálnom poistení v znení neskorších predpisov, zákon Národnej rady Slovenskej republiky č. 123/1996 Z. z. o doplnkovom dôchodkovom poistení zamestnancov a o zmene a doplnení niektorých zákonov v znení neskorších predpisov. .

3. Príloha č. 1 časť B v prvom a druhom bode sa dopĺňa písmenom e), ktoré znie:

“e) individuálne zdravotné poistenie.“.
Čl. III
Zákon č. 595/2003 Z. z. o dani z príjmov v znení zákona č. 191/2004 Z. z., zákona č. 177/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 43/2004 Z. z., zákona č. 659/2004 Z. z. sa mení a dopĺňa takto:

1. Variant

1.	V § 11 sa odsek 1 dopĺňa písmenom e), ktoré znie :
„e) príspevky na individuálne zdravotné poistenie podľa osobitného predpisu.35a)“.

Poznámka pod čiarou k odkazu 35a znie:
„35a) Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z.“.

2.	§ 11 sa dopĺňa odsekmi 7 a 8, ktoré znejú :
„(7) Príspevky daňovníka na individuálne zdravotné poistenie podľa odseku 1 písm. e) je  možné odpočítať od základu dane vo výške  preukázateľne  zaplatenej  v zdaňovacom období,  v  úhrne  najviac  do výšky  12 000  Sk.  
   	(8) Ak daňovník nedodrží podmienky ustanovené v odseku 7, o sumu zaplatených  príspevkov  na  individuálne zdravotné poistenie, o ktorú si  v predchádzajúcich zdaňovacích obdobiach znížil základ dane, je povinný zvýšiť základ dane do troch  zdaňovacích období  od skončenia  zdaňovacieho obdobia, v ktorom došlo k porušeniu ustanovených podmienok.“. 
3.	V § 21 ods. 2 písm. a) sa vypúšťajú slová „prirážky k poistnému platenému na  zdravotné poistenie“.

4.	V § 37 sa odsek 1 dopĺňa písmenom c), ktoré znie:
„c) predložením dokladu o oprávnenosti nároku na uplatnenie nezdaniteľnej časti základu  dane podľa § 11 ods. 1 písm. e).“. 

2. Variant

1. V § 19 sa odsek 3 dopĺňa písmenom s), ktoré znie:
„s) poistné na individuálne zdravotné poistenie, ktoré platí zamestnávateľ za zamestnancov.“. 

2. V § 21 ods. 2 písm. a) sa vypúšťajú slová „prirážky  k poistnému  platenému na  zdravotné poistenie“.

3. Variant

1.	V § 11 sa odsek 1 dopĺňa písmenom e), ktoré znie :
„e) príspevky na individuálne zdravotné poistenie podľa osobitného predpisu.35a)“.

Poznámka pod čiarou k odkazu 35a znie:
„35a) Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z.“.

2.	§ 11 sa dopĺňa odsekmi 7 a 8, ktoré znejú :
„(7) Príspevky daňovníka na individuálne zdravotné poistenie podľa odseku 1 písm. e) je  možné odpočítať od základu dane vo výške  preukázateľne  zaplatenej  v zdaňovacom období,  v  úhrne  najviac  do výšky  12 000  Sk.  
   	(8) Ak daňovník nedodrží podmienky ustanovené v odseku 7, o sumu zaplatených  príspevkov na individuálne zdravotné poistenie, o ktorú si v predchádzajúcich zdaňovacích obdobiach znížil základ dane, je povinný zvýšiť základ dane do troch  zdaňovacích období  od skončenia  zdaňovacieho obdobia, v ktorom došlo k porušeniu ustanovených podmienok.“. 
3.	V § 19 sa odsek 3 dopĺňa písmenom s), ktoré znie:
„s) poistné na individuálne zdravotné poistenie, ktoré platí zamestnávateľ za zamestnancov.“. 

4.	V § 21 ods. 2 písm. a) sa vypúšťajú slová „prirážky  k poistnému  platenému na  zdravotné poistenie“.

5.	V § 37 sa odsek 1 dopĺňa písmenom c), ktoré znie:
„c) predložením dokladu o oprávnenosti nároku na uplatnenie nezdaniteľnej časti základu  dane podľa § 11 ods. 1 písm. e).“. 

Čl. IV

Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona č. 580/2004 Z. z.  o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov ako vyplýva zo zmien a doplnení vykonaných zákonom č. 718/2004 Z. z a týmto zákonom.
Čl. V

Tento zákon nadobúda účinnosť 1. júla 2005.

Tento zákon nadobúda účinnosť 1. januára 2005 okrem § 25 ods. 1 písm. c), ktorý nadobúda účinnosť 1. januára 2006.

Zákon č. 718/2004 Z.z. nadobúda účinnosť 1. januára 2005.
Ivan Gašparovič v. r.
Pavol Hrušovský v. r.
Mikuláš Dzurinda v. r.

Poznámky pod čiarou: *) Tučným sú vyznačené zmeny
1) 	Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti.
2) 	§ 788 až 791 Občianskeho zákonníka.
3) 	Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov. Zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov.
4) 	§ 2 písm. d) a § 54 ods. 4 zákona č. 480/2002 Z. z. o azyle a o zmene a doplnení niektorých zákonov.
5) 	§ 18 až 38 zákona č. 195/1998 Z. z. o sociálnej pomoci v znení neskorších predpisov.
6) 	§ 62 ods. 1 zákona č. 48/2002 Z. z. v znení neskorších predpisov.
7) 	Zákon Národnej rady Slovenskej republiky č. 156/1993 Z. z. o výkone väzby v znení neskorších predpisov.
8) 	Zákon č. 59/1965 Zb. o výkone trestu odňatia slobody v znení neskorších predpisov.
9) 	§ 2 ods. 1 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.
10) 	§ 27 Občianskeho zákonníka.
Zákon č. 94/1963 Zb. o rodine v znení neskorších predpisov.
Zákon č. 265/1998 Z. z. o pestúnskej starostlivosti a o príspevkoch pestúnskej starostlivosti v znení neskorších predpisov.
11) 	§ 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov. 
12) 	§ 7 ods. 3 zákona č. 578/2004 Z. z.
13) 	§ 17 zákona č. 581/2004 Z. z. 
13a) 	§ 16 ods. 5 zákona č. 581/2004 Z. z. v znení zákona č. .../2005 Z. z.
13b) 	§ 16 ods. 1 písm. f) zákona č. 581/2004 Z. z. v znení zákona č. ..../2005 Z. z.
14) 	§ 2 ods. 11 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.
15) 	§ 2 ods. 3 zákona č. 576/2004 Z. z.
16) 	§ 79 ods. 1 písm. d) zákona č. 578/2004 Z. z.
17, 17a, 18 a 19 sa vypúšťajú.
20) 	§ 41 až 84 Zákonníka práce.
21) 	Zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.
22) 	Napríklad zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, zákon č. 370/1997 Z. z. o vojenskej službe v znení neskorších predpisov, zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov, zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov.
23) 	Zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov.
24) 	Zákon č. 564/2001 Z. z. o verejnom ochrancovi práv v znení neskorších predpisov. 
25) 	Zákon č. 331/2003 Z. z. o voľbách do Európskeho parlamentu v znení neskorších predpisov.
26) 	Zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov.
27) 	Zákon Slovenskej národnej rady č. 369/1990 Zb. o obecnom zriadení v znení neskorších predpisov.
27a) 	§ 105 až 153 Obchodného zákonníka.
27b) 	§ 5 ods. 1 písm. b) zákona č. 595/2003 Z. z. o dani z príjmov v znení neskorších predpisov.
27c) 	Zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. 
Zákon č. 16/2004 Z. z. o Slovenskej televízii.
Zákon č. 619/2003 Z. z. o Slovenskom rozhlase.
§ 5 ods. 1 písm. d) zákona č. 595/2003 Z. z. v znení neskorších predpisov.
28) 	§ 54 ods. 18 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.
29) 	§ 29 zákona č. 195/1998 Z. z. v znení neskorších predpisov.
30) § 29a ods. 1 zákona č. 59/1965 Zb. v znení zákona č. 451/2002 Z. z.
31) § 12a až 12e zákona č. 105/1990 Zb. o súkromnom podnikaní občanov v znení neskorších predpisov. 
32) 	Zákon č. 455/1991 Zb. o živnostenskom podnikaní (živnostenský zákon) v znení neskorších predpisov. 
33) 	Napríklad zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
34) 	Zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov. 
35) 	Napríklad zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov.
36) 	§ 76 až 104 Obchodného zákonníka.
36a) 	Napríklad zákon č. 95/2002 Z.z. o poisťovníctve a o zmene a doplnení niektorých  zákonov v znení zákona č. 430/2003  Z.z., zákon Slovenskej národnej rady č. 10/1992  Zb. o súkromných veterinárnych lekároch a o Komore veterinárnych lekárov Slovenskej republiky v znení zákona č. 337/1998 Z.z., zákon č. 466/2002 Z.z. o audítoroch a  Slovenskej komore audítorov, zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších  predpisov, zákon Slovenskej národnej rady č. 323/1992  Zb. o notároch a notárskej činnosti (Notársky poriadok) v znení neskorších predpisov, zákon č. 7/2005 Z. z. o konkurze a reštrukturalizácii a o zmene a doplnení niektorých zákonov, zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov, zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, zákon Slovenskej národnej rady č. 310/1992 Zb. o stavebnom sporení v znení neskorších predpisov.
37) 	Napríklad zákon č. 527/1990  Zb. o  vynálezoch, priemyselných vzoroch a zlepšovacích návrhoch v znení neskorších predpisov, zákon č. 618/2003 Z.z. o autorskom práve a právach súvisiacich s autorským právom (autorský zákon).
38) 	§ 652 až 672a Obchodného zákonníka.
39) 	§ 17 zákona č. 48/2002 Z. z.
39a)	§ 3 zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z  o sociálnom poistení v znení zákona č. 485/2004 Z. z.
39b) 	§ 65 a 66, § 67 až 69, § 70 až 73 zákona č. 461/2003 Z. z. o sociálnom poistení v znení neskorších predpisov.
39c) 	§ 38 až 43, § 125 a 126 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. 
39d) 	Zákon č. 280/2002 Z. z. o rodičovskom príspevku v znení neskorších predpisov.
39e)	§ 71 zákona č. 461/2003 Z. z. v znení neskorších predpisov.
39f)	§ 70 až 73 zákona č. 461/2003 Z. z. v znení neskorších predpisov.
39g) 	§ 2 ods. 2 písm. a) až c) a písm. e)  zákona č. 370/1997 Z. z. o vojenskej službe v znení neskorších predpisov.
39h)	Zákon  Národnej rady Slovenskej republiky č. 207/1995 Z. z. o civilnej službe o civilnej službe a o zmene a doplnení zákona Slovenskej národnej  rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, zákona Slovenskej národnej rady č. 83/1991  Zb. o pôsobnosti orgánov Slovenskej republiky pri zabezpečovaní politiky zamestnanosti v znení neskorších predpisov a zákona Slovenskej národnej rady č. 372/1990 Zb. o priestupkoch v znení neskorších predpisov, v znení neskorších predpisov.
39i) 	§ 64a zákona č. 195/1998 Z. z. o sociálnej pomoci v znení neskorších predpisov.
39j) 	§ 116 a 117 Občianskeho zákonníka.
39k) 	Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z.
39l) 	§ 58 zákona č. 195/1998 Z. z. v znení neskorších predpisov).
39m)	§ 34 ods. 1 zákona č. 461/2003 Z. z. v znení neskorších predpisov.
	§ 7 zákona č. 328/2002 Z. z. v znení neskorších predpisov.
39n)	§ 39 zákona č. 461/2003 Z. z. v znení neskorších predpisov. 
39o)	§ 42 zákona č. 461/2003 Z. z. v znení neskorších predpisov.
	§ 10 zákona č. 328/2002 Z. z. v znení neskorších predpisov.
39p) 	Zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.
39q)	Zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.
39r)	Nariadenie rady (ES) č. 883/2004 Európskeho parlamentu a Rady z 29. apríla 2004 o koordinácii systémov sociálneho zabezpečenia.  
39s)	§ 5 a 6 zákona č. 595/2003 Z. z. o dani  z príjmov v  znení neskorších predpisov. 
39t)	§ 43 zákona č. 595/2003 Z. z. v znení neskorších predpisov.
39u)	Zákon č. 462/2003 Z. z. o náhrade príjmu pri dočasnej pracovnej  neschopnosti  zamestnanca  a  o  zmene  a  doplnení niektorých  zákonov.
§ 5 písm. a) zákona č. 328/2002 Z. z. v znení neskorších predpisov.
39v)	§ 2 ods. 1 písm. b) zákona Národnej rady Slovenskej republiky č. 90/1996 Z. z. o minimálnej mzde v znení neskorších predpisov.
39w)	§ 2 ods. 1a 2 zákona Národnej rady Slovenskej republiky č. 90/1996 Z. z. v znení neskorších predpisov.
39x)	§ 142 Zákonníka práce v znení zákona č. 210/2003 Z. z.
39y)	§ 2 ods. 3 zákona Národnej rady Slovenskej republiky č. 90/1996 Z. z. v znení neskorších predpisov.
39z)	§ 2 ods. 1 písm. b) až d) zákona Národnej rady Slovenskej republiky č. 90/1996 Z. z. v znení neskorších predpisov.
40) 	§ 9 zákona  č. 5/2004 Z.z. o službách zamestnanosti a o zmene a doplnení niektorých zákonov v znení zákona č. 191/2004 Z.z. 
 51 zákona č. 195/ 1998 Z. z. o sociálnej pomoci v znení neskorších predpisov.
40a)	§ 5  zákona č. 595/2003 Z. z. v znení neskorších predpisov.
41) 	§ 45 zákona č. 595/2003 Z. z. v znení neskorších predpisov.
42) 	§ 15 až 18 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov.
43) 	Napríklad § 98 zákona č. 312/2001 Z. z. v znení neskorších predpisov.
44)  	§ 29 zákona č. 195/1998 Z. z. v znení neskorších predpisov.
44a)	Napríklad § 76 Zákonníka práce.
44b)	Napríklad § 96 Zákonníka práce, § 21 zákona č. 553/2004 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, § 122 zákona č. 315/2001 Z. z. o Hasičskom a záchrannom zbore v znení neskorších predpisov.
44c)	Zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení neskorších predpisov.
44d)	§ 5 ods. 3 zákona č. 595/2003 Z. z. v znení neskorších predpisov.
44e)	Napríklad § 118 ods. 3 Zákonníka práce.
45) 	Napríklad § 102a odsek 2 písm. b) a c) zákona č. 73/1998 Z. z. v znení zákona č. 201/2004 Z. z.
46) 	§ 6 zákona č. 595/2003 Z. z. v znení neskorších predpisov.
47)  	Zákon č. 461/2003 Z. z. v znení neskorších predpisov.
48) 	Zákon č. 328/2002 Z. z. v znení neskorších predpisov.
48a) 	Napríklad § 20 zákona č. 43/2004 Z. z. o starobnom dôchodkovom sporení a o zmene a doplnení niektorých zákonov, zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov.
49, 50 a 51 sa vypúšťajú.
52) 	§ 20 ods. 1 písm. e) prvý bod zákona č. 581/2004 Z. z.
53) 	§ 7 zákona č. 581/2004 Z. z.
54) 	§ 9 ods. 6 až 8 zákona č. 581/2004 Z. z.
55) 	§ 43 zákona č. 581/2004 Z. z.
56) 	Zákon č. 71/1967 Zb. o správnom konaní (správny poriadok) v znení neskorších predpisov.
57) 	Zákon č. 581/2004 Z. z.
58) 	§ 5 zákona č. 365/2004 Z. z. o rovnakom zaobchádzaní a o ochrane pred diskrimináciou a o zmene a doplnení niektorých zákonov (antidiskriminačný zákon).
59) 	§ 9 ods. 2 zákona č. 365/2004 Z. z. 
60) 	Napríklad § 57 ods. 1 písm. d) a § 114 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, § 268 ods. 1 písm. d) a § 321 Občianskeho súdneho poriadku.